Phaodaiq 12 AEU - A bhai nee ngal-aq, bhi heeq bhi moel - Bible Search\nPhaodaiq 11 Phaodaiq 13\nYaqmai-aq teevq gaq khi baivyaovq teevq maol nail ganl\n1A bhai nee ngal-aq, bhi heeq bhi moel nail eeq deedee nail phaq nqtavq bha, ngal ya moel-a nail ngaol. Yaqmai-aq teevq gaq nlma doi khi, bhala bhai naoqthaiq-ai thaq nail ngaol. Aivq neq, aqgil tsel-nvq heel covq nail uqtsaoq tsaoq-nq thaq nail ngaol. 2Yaqmai-aq al gaq yaqbeiv uvq thailthaiq nail ngaol. Aivq yaq tsiq nail dai khi, nal deedee nail ngel-i mail, gul thailthaiq nail ngaol. 3Bhi heeq bhi moel nail yaoq phaq yaoq nqtavq bha, ngal gaoq ya moel-a nail ngaol. Neltsaiq deel baivyaovq maol ma teevq maol dov lee-a nail ngaol. Aivq neq, uqhuq sivq huq covq khi, uqkheel tsel kheel covq nail ngaol. Aivq nail uqhuq bhai heel uqtsaoq sivq tsaoq tsaoq-nq thaq nail ngaol. 4Aivq nail daoqmiq-i mail nqtavq bha jiav nail aqgil hail bhoil teevq bhoil bhai jiivq jil khi, miltsaq kovtavq bhai liv bhoel-ai leevq-a ngaol. Yaq tsiq nail dai, lainq-ai thaq nail yaqmai-aq al gaq nail yaq doevq lee-u phao, yaq al gaq bhai ya jaq dai, baivyaovq al maol yaqmai-aq al gaq nail sivtavq bhai thulphaol-nvq thaq nail ngaol. 5Yaqmai-aq al gaq yaqyov tsiq-a nail ngaol. Yaqyov niil gaq neq, yaqhao hail nail joiqniovq nee milkhaoq iqsanl bhai, uvthaiq nail gaq ngaol. Yaqyov al gaq bhai Miqyail jaol nail bha khi Miqyail nail joiqjaq doiqbev bev ma bhai teevq pov taivq-ail tsiq dal laivq-a nail ngaol. 6Yaqmai-aq al gaq haqtsoiq haqyal bha tsaol-aivq-a nail ngaol. A bhai, teevq hinl nvq yal kovq tsel n bhee dai, aivq bhai heldaiq phail bhiq nail dai, Miqyail aivq nail haqbhoil jaol duq lav sav-ai thaq nail ngaol.\n7Aq-u phao, nqtavq kovtavq bhai genl genl ma dev nail thaiq lal-a nail ngaol. Milgeiqlal khi aivq nail nqtavq gaqkhoel juq baivyaovq al maol bhai dev pheeljaq-a nail ngaol. Baivyaovq al maol khi aivq nail nqtavq gaqkhoel iqsanl, aqyu juq bhai genl dev lal-a nail ngaol. 8Thailhai ngaol-aoq, baivyaovq al maol khi aivq nail nqtavq gaqkhoel juq maq gaq lai-ail khi, aqyu juq nqtavq kovtavq bhai jaol duq maq jiav yaoq-aol. 9Aq-u phao, neivq heeqphaq maq ngel haq neq, Saqdaq dai mil-ai thaq nail baivyaovq maol ma al maol bhai, miltsaq kovtavq bhai bavq ha-ai leevq-a nail ngaol. Aivq neq, milnee uqnee khe haqeiv nail eellel al maol iqsanl, ngel nail ngaol. Aivq bhai miltsaq kovtavq bhai bavq ha-ai leevq-u phao, aivq nail nqtavq gaqkhoel bhai iqsanl, aivq nee mail teevq gaq khe-ai, bavq ha-ai leevq-a nail ngaol.\n10Nqtavq kovtavq bhai aqthel meel deedee nail bhai, ngal niailhai ya gaiq-a nail ngaol:\n“Niil aq-il ngadao nail Miqyail\nhevqkovq nail yanq\nkev lee-aoq nail ngaol.\nNiil aq-il aivq bhaqaoq\nkav deedee nail lavqkhoel nee\nuvthaiq nail yanq\nNiil aq-il aivq nail Khali\nkev lee-aoq naol.\nMiqyail nail sivtavq bhai\nngadao nail aqivq jaqbheq\nKhali yaq juq bhai\nnqkiv n-gaol maqkhaiq\noeqbal thaq nail gaq bhai,\ngaq lai-aoq nail ngaol.\n11Yaolyaq nail aqsivq\nbhaqda nee maqkhaiq,\nsalkhil khanq nail\naqyu juq oeqbal thaq nail\nal gaq bhai\ngaq lai-a nail ngaol.\naqyu juq neq,\nal nail haqbhoil sil iqsanl,\nsil tseq nail ngaol.\n12Alheel ngel-i mail,\nnqtavq khi mail\nnqtavq kovtavq bhai\njaol nail juq-ol,\nlavqkhiq tsail yaoq.\nmiltsaq khi iqyaq iqma neq,\nneivq heeqphaq neq,\nnuljuq nee mail\nAivq nail haqbhoil aqyanq\nmicil maq ngel nail neq,\nmaq jiav yaoq-aol dai,\nheeq nia nail ngel-i mail,\ndeedee nail ngaol” dai,\nge nail bhai, ngal ya gaiq-a nail ngaol.\n13“Ngaq bhai miltsaq kovtavq bhai bavq ha-ai leevq thaq nail niil” dai, baivyaovq al maol heeq nia-u phao, yaqyov tsiq-a nail yaqmai-aq al gaq bhai khoeq bhiq jiovq bhiq nail khi the thailthaiq nail ngaol. 14Yaqmai-aq al gaq, baivyaovq al maol nail aqlavq lavqkhoel bhai ya jel-ail dai, joelma maol ma nail aqdaol nvq daol ya-a nail ngaol. Aqdaol al-i mail haqtsoiq haqyal bha bhail-aivq khi, a bhai hail kovq ovqtavq teevq pav, Miqyail aivq bhai heldaiq phail bhiq-a nail ngaol. 15Yaqmai-aq al gaq bhai bhi daq jal-aiq nail dai khi, baivyaovq al maol aivq nail moeqthaoq nee mail ulcuvq laoljaol jaol ma khe-ai yaqmai-aq al gaq nail haoqnaol phao peivq ha gaiq-a nail ngaol. 16Thailhai ngaol-aoq, miltsaq neq, yaqmai-aq al gaq bhai tsaojao-ai bhiq-a nail ngaol. Miltsaq pav lal khi, baivyaovq-i mail peivq ha-ai leevq-a nail ulcuvq al bhai suv gee gil-a nail ngaol. 17Baivyaovq al maol, yaqmai-aq al gaq bhai neema phail deedee lal bhiq khi, jaol-ail ceevq-a nail aivq nail yaq juq bhai genl dev ail-a nail ngaol. Yaq al juq neq, Miqyail-i mail bivq-a nail daoq bhai naldaiq khi, Yeiqsul nail ganl salkhil khanq nail tsaol-aq ngaol. 18Baivyaovq al maol, iqyaq iqma nail daolbhaq haqaiq mildai daikhaoq bhai thulphaol-nvq thaq nail ngaol.


Maqthaiq 24 AEU - Yeiqsul uqhuq thaoq nail ilkhaol il - Bible Search\nMaqthaiq 23 Maqthaiq 25\nUqhuq thaoq nail ilkhaol il ma luq-ail seil-ail nail ganl\n1Yeiqsul uqhuq thaoq nail ilkhaol il ma nee dov ail thailthaiq-u phao, aivq nail yaqlaol juq lal khi, aivq bhai uqhuq thaoq nail ilkhaol il ma nail khainl lavqkhoel bhai jiav nail ilkhaol juq bhai cavq naq bhiq-a nail ngaol. 2Yeiqsul aqyu juq bhai ge bhiq-a nail: “Nuljuq ilkhaol niil juq iqsanl bhai moel thailthaiq-ail nial. Ngal nuljuq bhai maldil dai, ge lavq bhel. Ilkhaol niil juq nail lovmav teevq heeq nail kovtavq bhai teevq heeq maq jiav nia-u kev dai, yu deeq peiv deeq leiv lal nail ngaol” dai, ge bhiq-a nail ngaol.\nDaoq loi loi lai nail yanq aqjail jail lal-u phao khe ganl\n3Yeiqsul taivq-ail Saqloq gaoqjaoq bhai jaoldeel-nvq thaq-u phao, yaqlaol juq aivq jaol nail bha lal khi, “Al juq khaq mao pevq lal nail-aiq. Naol yavq kha lee nail khi mail miltsaq niil daoq loi loi lai-u phao pevq lal nail ganl juq bhai, nvjuq khalhai khi ya heeq kivq nail-aiq. Ge lavq yaoq” dai, Yeiqsul bhai naldaiq bhiq-a nail ngaol.\n4Yeiqsul aqyu juq bhai ge bhiq-a nail: “Tsaol-aq teevq gaq iqsanl nuljuq bhai maq ya hevq bheel-aivq dai, yaolphaol yaoq. 5Khul khi mail dai ngal-aq, tsaol-aq maodai ngaq nail aqmil bhai juq juq-ail, ‘Ngal neq, Khali ngaol’ dai, yovqgavq bhai yovqgavq ge ge-ail, tsaol-aq maodai bhai hevq bheel-aivq nail ngaol. 6Aqjail bhai genl dev thailthaiq nail aqthel bhai maqkhaiq, eqyal bha genl dev nail bhai maqkhaiq, nuljuq ya gaiq naol. Thailhai ngaol-aoq, thaq geesil dei-eiq. Khul khi mail dai ngal-aq, al juq ya pevq lal nail ngaol. Al juq pevq lal khi ngaol-aoq, daoq loi loi lai nail yanq maq kev lal haq-al. 7Jeq-e teevq jeq-e khi mail teevq jeq-e, milkhaoq teevq khaoq khi mail teevq khaoq, genl dev pheeljaq lal nail ngaol. Moevq nail sivq nail khi mail milluv luv nail phaq teevq dao nee teevq dao pevq lal nail ngaol. 8Al juq pevq lal nail neq, haq dee aoq deedee nail phaq, iqmoeq khe teevq-eel ngel-ai haq nail ngaol.\n9Aq-u phao, khoeq nail jiovq nail khi mail deeq heivq nail bhai ya daq dai, nuljuq bhai yu nail aqlavq lavqkhoel bhai av bhiq nail ngaol. Ngaq nail aqmil bhaqda nee, jeq-e jaq-a iqsanl mail nuljuq bhai neejiav jiav lal nail ngaol. 10Aq-u phao, tsaol-aq maodai gaq ngaq bhai khaonq ha nail ngaol. Aqyu juq teevq gaq nee teevq gaq av bhiq khi, teevq gaq nee teevq gaq neejiav jiav nail ngaol. 11‘Miqyail nail haqbhoil gedan naol’ dai, ge khi ngaol-aoq, maldil maq ngel nail juq maodai dov lal khi, tsaol-aq maodai gaq bhai hevq bheel-aivq nail ngaol. 12Haqeiv nail phaq mao lal nail ngel-i mail, tsaol-aq maodai goil nail gaiq-a nail phaq peivq-ail boev-ail nail ngaol. 13Thailhai ngaol-aoq, daoq loi loi lai-u kev dai, ivq nail tsaol-aq neq, hevqkovq nail phaq ya nail ngaol. 14Jeq-e jaq-a iqsanl nail haqbhoil salkhil pevq dai, Miqyail Milkhaoq nail ganl lavqkhiq tsail nail geeqlaoq daoq niil, milkhaoq doi dai cavq bhiq ail nail ngaol. Al jel-ail haq neq, daoq loi loi lai nail yanq kev lee nail ngaol” dai, ge bhiq-a nail ngaol.\nHaq dee aoq deedee nail phaq kev lee nail ganl\n15-16Yeiqsul gaoq ge nail: “Alheel ngel-i mail, Miqyail nail haqbhoil gedan nail Daqyeiqlal-i mail ge-ai thaq nail khe-ai, luq-ail seil-ail nail aqjiivq aqcavq phaq, uqhuq thaoq nail ilkhaol il ma nail lavqkhoel bhai nuljuq ya moel-u phao, Yuldav milkhaoq bhai jaol nail tsaol-aq juq gaoqjaoq phao tsaoq dal laivq yaoq. (Haoqgavq niilniai khal ge nail tsaol-aq juq neq, gov heeq nia dei-eiq.) 17Khaolpoiv bhai dav nail tsaol-aq juq yavq kha lee-u phao, tsaoq yaoq. Yalkav oil ail nail dai khi, ilkhaol bhai thaq aol ail. 18Yalgaol bhai jaol nail tsaol-aq juq iqsanl, ilkhaol bhai kovq ail khi, yovqgavq nail aqgaq aqdoi thaq he ail. 19Aqn aqyanq al kev lee-u phao, aqhaq aqmaol liq nail yaqmai-aq juq khi mail, aqtsil cuvq yaq jaol nail aqma juq neq, gaoqhaq khal haq-ail ya noeqhaq deedee nail ngaol. 20Nuljuq ya tsaoq nail yanq al yanq, coevqjieiv jieiv nail yanq+ bhai maqkhaiq, jaol n n-gaol bhai maqkhaiq, maq ya tsaq dai, geeqlaoq hal yaoq. 21Khul khi mail dai ngal-aq neq, miltsaq teivq-u n-gaol nee yanqgaol kev dai, maq pevq lal daiq-a nail nee ovqtavq, yaqhao iqsanl maq pevq lal nail, haq dee aoq deedee nail phaq kev lee nail ngaol. 22Miqyail yanq al yanq bhai maq lav nil lavq haq neq, tsaol-aq teevq gaq iqsanl maq jel-ail nia-ail. Thailhai ngaol-aoq, aivq-i mail tsel dov-ai thaq nail tsaol-aq nail haqbhoil Miqyail yanq al yanq bhai lav nil bhi nail ngaol. 23Aq-u phao, ‘Heldaiq lal yaoq. Khali niilniai jaol-ail nial. A bhai jaol-ail nail ngaol’ dai, tsaol-aq teevq gaq ganav nuljuq bhai ge lal khi ngaol-aoq, neema thaq thaqtsaol. 24Khul khi mail dai ngal-aq neq, maldil Khali maq ngel nail juq dov lal naol. Miqyail nail haqbhoil gedan naol dai, ge khi ngaol-aoq, maldil maq ngel nail juq iqsanl dov lal nail ngaol. Khi kivq haq neq, tsel dov-ai thaq nail tsaol-aq bhai iqsanl hevq bheeq nail dai, aqyu juq noeq-u maq dov nail phaq khi mail bhi heeq bhi moel nail juq nl daiq lavq nail ngaol. 25Naldaiq yaoq, ganl al maq pevq lal-u nee mail, yaoq phaq yaoq-ao nee ngal nuljuq bhai ge bhiq-ai thaq nail ngaol dei-eiq.\n26Alheel ngel-i mail, ‘Heldaiq lal yaoq, Khali haqtsoiq haqyal bhai jaol nail ngaol’ dai, aqyu juq ge lal khi ngaol-aoq, thaq heldaiq ail. ‘Khali sunq lavqkhoel bhai jaol nail ngaol’ dai, aqyu juq ge lal khi ngaol-aoq, neema thaq thaqtsaol. 27Khul khi mail dai ngal-aq neq, nlma dov khoeq phao nqmeivq meivq nail nlma ga khoeq phao bhaq kev ail nail khe-ai, Tsaol-aq nail Yaqyov yavq kha lee nail ngaol. 28Sil-ai thaq nail aqmaol khal jiav nail bhai, joelma ga jil lee nail ngaol+ ” dai, ge bhiq-a nail ngaol.\nTsaol-aq nail Yaqyov yavq kha lee nail ganl\n29Yeiqsul gaoq ge nail: “Haq dee aoq deedee nail yanq al jel-ail haq neq, teevq pov taivq-ail, nlma navtsee dai pevq-ail khi, bhala iqsanl aqbhaq maq bhaq dai, pevq ail nail ngaol. Aqgil juq nqtavq nee ga kha lee khi, nqtavq khe bhaqaoq juq iqsanl, luv luv dai, dao lal nail ngaol.\n30Aq-u phao, Tsaol-aq nail Yaqyov nail bhi heeq bhi moel nail phaq nqtavq bha ya moel nail ngaol. Miltsaq kovtavq khe jeq-e jaq-a juq iqsanl mail nioilkhaoq khaoq nail ngaol. Tsaol-aq nail Yaqyov neq, eeq deedee nail seiqleiq khaoqsail khi mail bhaqaoq eeq nail lavqkhoel nee, nqtavq kovtavq nee mail nqdil jeeq khi yavq kha lee nail bhai, aqyu juq ya moel nail ngaol. 31Nqbho mailma-ail jiiv-u phao, nqtavq gaqkhoel juq mil ma liq phaoq liq khoel bhai, aivq khoel gai-aivq khi, nqjail miljail a phao nee nia phao dov dai jaol nail, aivq-i mail tsel dov-ai thaq nail tsaol-aq juq bhai bhi hevq jil lavq nail ngaol” dai, ge bhiq-a nail ngaol.\nHeeqguq aqbhaol bhai heldaiq khi, yanq bhai heeq kivq yaoq\n32Yeiqsul gaoq ge nail: “Heeqguq aqbhaol bhai heldaiq khi, ganl niil bhai noeq thaq yaoq. Aqbhaol al lavqmeiv meiv lal khi, bhoenaiq naiq lal haq neq, jaolla yanq dov lee-aiq nial dai, nuljuq heeq nia nail ngaol. 33Alhai dul dai, nuljuq ganl al juq iqsanl mail pevq lal thailthaiq nail bhai ya moel-u phao, Tsaol-aq nail Yaqyov kovq kha lee nail yanq aqjail jail lal-aoq thaq nial dai, heeq kivq-ai thaq yaoq. 34Ngal nuljuq bhai maldil dai, ge lavq bhel. Yeel niil yeel maq gil-u nee mail, al juq iqsanl mail pevq lal nail ngaol. 35Nqtavq khi miltsaq peivq-ail nail ngaol. Thailhai ngaol-aoq, ngaq nail daoq neq, maq peivq-ail dei-eiq” dai, ge bhiq-a nail ngaol.\nTsaol-aq nail Yaqyov yavq kha lee nail aqn teevq gaq iqsanl maq heeq nia ail\n36Yeiqsul gaoq ge nail: “Tsaol-aq teevq gaq iqsanl aqn aqyanq al maq heeq nia-ail. Nqtavq gaqkhoel iqsanl, Tsaol-aq nail Yaqyov iqsanl maq heeq nia-ail. Aqbhu Miqyail taivq-ail heeq nia nail ngaol. 37Nol-avq nail yeel bhai kev lee thel lee-a nail khe-ai, tsaol-aq nail Yaqyov yavq kha lee nail neq, alhai kev lee thel lee nail ngaol. 38Nol-avq laovq laovq ma nail lavqkhoel bhai aol lai-u n-gaol kev dai, ulcuvq maq deq pheeq lal nail gaiqlaq bhai, tsaol-aq yaq juq neq, jaq thail daol thailthaiq nail nee ovqtavq, hevq pheel maol pheeljaq-ai haq nail ngaol. 39Ulcuvq deq pheeq lal khi, aqyu juq bhai deq pheeq heivq gil-u kev dai, aqyu juq maq heeq nia-ail. Tsaol-aq nail Yaqyov yavq kha lee nail iqsanl, alhai dul nail ngaol. 40Yanq al yanq nail lavqkhoel, yaqyov-aq nvq gaq yalgaol bhai jaol-u phao, teevq gaq bhai hel-aivq khi teevq gaq bhai bhi jaol-ail ceevq nail ngaol. 41Yaqmai-aq nvq gaq gov thaoq thailthaiq-u phao, teevq gaq bhai hel-aivq khi, teevq gaq bhai bhi jaol-ail ceevq nail ngaol.\n42Alheel ngel-i mail, nuljuq nail Heeqphaq khul n n-gaol lee kev nail dai, nuljuq maq heeq nia nail ngel-i mail, aqgeel geel dai, jaol yaoq. 43Ilheel gaq khoiqbhaoq bhaoq lee nail bhai heeq nia lao-aol kheel nul neq, aivq nail ilkhaol bhai khoiqbhaoq maq bhi aol lal dai, lovq nail ngaol dai, nuljuq heeq nia nail ngaol. 44Alhai dul dai, nuljuq aqmeeq-ai lainq-ai thaq yaoq. Khul khi mail dai ngal-aq neq, nuljuq maq noeq maq dul dai jaol-u phao, Tsaol-aq nail Yaqyov yavq kha lee nail ngaol” dai, ge bhiq-a nail ngaol.\nMaq lainq-ai thaq nail yaqkav\n45Yeiqsul gaoq ge nail: “ ‘Ngaq nail yaqkav juq bhai heldaiq phail khi, aqyanq tsaq dai, jaqjaq daoldaol bivq dei-eiq’ dai, ilheel gaq-i mail khoel-ai thaq nail saljial ivq khi neenoeq neekha aol nail yaqkav neq, khul gaq pevq nail-aiq. 46Ilheel gaq kovq lal-u phao, alhai nl thailthaiq nail yaqkav bhai ya moel haq neq, yaqkav al gaq geeqlaoq eeq nail ngaol. 47Ngal nuljuq bhai maldil dai, ge lavq bhel. Ilheel gaq yaqkav al gaq bhai aivq nail ildaoq maoqgaiq iqsanl bhai heldaiq phail nail aqivq gaq bhi jiovq nail ngaol. 48Thailhai ngaol-aoq, yaqkav al gaq haqeiv nail gaq ngel lao haq neq, ‘Ngaq nail ilheel gaq lavqtsail mail maq kovq lal-ail’ dai, neema lavqkhoel bhai noeq noeq-ail, 49aivq nail aqtsaoq yaqkav yaoq juq yaoq bhai deeq nail nee ovqtavq, jaq bov daol bov nail tsaol-aq juq nee mail, jilpheeq daol bov khi jaol haq neq, 50yaqkav al gaq maq noeq maq dul-ail jaol-u phao, maq heeq nia nail aqyanq lavqkhoel bhai, aivq nail ilheel gaq kovq kev lal nail ngaol. 51A bhai nee ngal-aq, aivq bhai sil heeq phaq-ail deeq khi, goiqbhaoq bhaoq nail juq bhi jaol nail jaol duq bhai bhi jaol ail-a nail ngaol. A bhai khal jaol nail tsaol-aq juq, noeq haq deedee nail lavqkhoel nioil khi, haoqgil keivq nail ngaol” dai, ge bhiq-a nail ngaol.


Pillilpiv 4 AEU - Alheel ngel-i mail, ngal mao-ail - Bible Search\nPillilpiv 3 Gaollaolsail int\nPaolluv cavq bhiq cov bhiq nail daoq nail ganl\n1Alheel ngel-i mail, ngal mao-ail gaiq-a khi moel movq deedee nail aqivq jaqbheq juq-ol, nuljuq neq, ngaq nail lavqkhiq tsail duq khi ngaq nail heel uqtsaoq ngaol. Ngal mao-ail gaiq-a nail aqtsaoq juq-ol, nuljuq Yeiqsul nail lavqkhoel bhai ivqdao dai, doevq yaoq.\n2Nul-nq nvq gaq Yeiqsul nail lavqkhoel-ai tsaq lai jil lai yaoq dai, ngal Ilbhaoldil khi Sultuv bhai hal nail ngaol. 3Ngaq-ai nee mail teevq gaq khe-ai, ganl nl daiq-a nail gaq-ol, naol iqsanl yaqmai-aq al nvq gaq bhai tsaojao-ai bhiq yaoq dai, ngal naoq bhai hal nail ngaol. Khul khi mail dai ngal-aq neq, lavqkhiq tsail nail geeqlaoq daoq gaiq doi ail dai, aqyu nvq gaq ngaq-ai nee mail tsao nl lavq-a nail ngaol. Gaqleiqmeiq khi aqdoevq bhi doevq nail haoqgavq phaldoiq lavqkhoel bhai aqmil gevq bhoel-ai thaq nail yaoq juq yaoq iqsanl, ngaq-ai nee mail tsao nl lavq-a nail ngaol.\n4Khaq mao iqsanl, Yeiqsul nail lavqkhoel bhai lavqkhiq tsail yaoq. Ngal teevq pov gaoq ge lavq bhel. Lavqkhiq tsail yaoq. 5Neema neenuq neebeiv aol nail tsaol-aq niil dai, tsaol-aq iqsanl mail naoq bhai heeq nia dai, doevq yaoq. Yeiqsul kev lee-aiq nail ngaol. 6Khul teevq phaq bhai iqsanl khaoq thaq laol. Nuljuq loq nail phaq bhai khaq mao iqsanl, geeqlaoq hal-u phao, khal hal movq nail khe-ai, Miqyail bhai tsiqeeq tsiqeeq-ail hal yaoq. 7Alhai hal haq neq, Miqyail nee mail dov lee-a nail tsaol-aq-i mail maq noeq dov tsaol nail neesal-ovq nail phaq nuljuq nail neema khi nuljuq nail neenoeq needul bhai Yeiqsul Khali nail lavqkhoel nee heldaiq phail lavq nail ngaol.\n8Aqivq jaqbheq juq-ol, haoqnao naosaq khe daoq neq, niailhai ngaol. Maldil tsaq nail phaq, yu ev heeq phaq-ail pevq nail phaq, tsaq nail phaq, meeq nail haol nail phaq, yu heldaiq-u phao, gaiq-a lal bhiq nail phaq, heldaiq meeq nail phaq, aqmeeq phaq khi tsiqeeq heeq phaq-ail pevq nail phaq, niil juq bhai nuljuq khaq mao iqsanl, saol-nvq saol-nvq-ail jaol yaoq. 9Nuljuq ngaq nail lavqkhoel bhai ya saol oil, ya hav bhoel, ya gaiq ya moel-a nail juq bhai nl dal laivq yaoq. Alhai nl haq neq, neesal bhi ovq lavq nail Miqyail nuljuq nee mail jaol nail ngaol.\nKovpavq nail haqbhoil geeqlaoq eeq kovq nail ganl\n10Niil aq-il iqsanl teevq pov, nuljuq ngaq bhai noeq kev lavq nail ngel-i mail, ngal Yeiqsul nail lavqkhoel-ai lavqkhiq tsail deedee-ail nial. Jel lal-u phao, nuljuq ngaq bhai noeq kev khi ngaol-aoq, ngaq bhai ya tsaojao-ai dai, gailkhaol maq daol lal haq-al. 11Ngal teevq phaq ganav loq nail ngel-i mail, niailhai ge nail maq ngel. Ngal khul phaq bhai ya thaoqphuq khi ngaol-aoq, al nail lavqkhoel bhai neekhaol sil dai heeq kivq lal-aoq nail ngaol. 12Haq deedee nail phaq bhai maqkhaiq, hulmeeq hulbhao bhao nail phaq bhai maqkhaiq, ngal khanqtsaol lal-aoq nail ngaol. Jaq lovq daol lovq nail phaq bhai maqkhaiq, moevq nail sivq nail phaq bhai maqkhaiq, bhao lee ya lee nail phaq bhai maqkhaiq, haq nail aoq nail phaq bhai maqkhaiq, ngal niil juq bhai khalhai khi daq tsaol nail ganl, yaoq phaq yaoq-ao nee bhai heeq kivq lal-aoq nail ngaol. 13Ngaq bhai gaq bivq lavq nail gaq bhai juq juq-ail, ngal iqsanl bhai nl kivq hal kivq nail ngaol.\n14Thailhai ngaol-aoq, ngal haq dee aoq deedee nail phaq bhai ya daq thailthaiq-u phao, nuljuq tsaojao-ai lavq-a nail ngel-i mail, meeq deedee-ail nial.\n15Pillilpiv meenq bhai jaol nail tsaol-aq juq-ol, ngal lavqkhiq tsail nail geeqlaoq daoq iqmoeq ilmoeq cavq lal khi, Maqgeiqdaolnil milkhaoq nee mail dov ail-u phao, bivq lavq khi tsaojao-ai lavq-a nail lavqkhoel nee aqtsaoq tsaoq lavq-a nail neq, nuljuq teevq-eel ngaol. Khali yaq munl yaoq juq yaoq neq, alhai teevq munl iqsanl maq nl lavq-a dai nuljuq heeq nia nail ngaol. 16Khul khi mail dai ngal-aq neq, ngal Theilsaqlolni meenq bhai jaol-u phao, ngal loq nail juq bhai nuljuq mee nia pov oil bhoel-ai leevq-a nail ngaol. 17Ngal kovpavq bhai oil movq nail ngel-i mail, niailhai ge nail maq ngel-ail dei-eiq. Nuljuq geeqlaoq teevq bhee ya dai ngal movq nail ngaol. 18Niil aq-il neq, ngal yaoq phaq yaoq-ao nee jiav lovq-ao nail nee ovqtavq, al jaiq iqsanl jiav nail ngaol. Nuljuq Ilbhaqphaoqdil bhai khoel khi bhi oil ha lee-a nail kovpavq al juq bhaqda nee ngal teevq bhee jiav nail ngaol. Kovpavq al juq neq, Miqyail neema tsaq nail tovq khi danq nail huqbhiq nil nail phaq khi laol bhiq nail phaq iqsanl ngel naol. Miqyail al juq bhai hav bhoel nail ngaol. 19Ngaq nail Miqyail neq, aivq nail mao-ail phoiq mao-ail laoq nail seiqleiq khaoqsail lavqkhoel nee, nuljuq khal loq nail yaoq phaq yaoq-ao nee, Yeiqsul Khali bhai juq juq-ail khi nuljuq bhai teevq bhee teevq lov bivq lavq nail ngaol.\n20Ngadao nail Aqbhu Miqyail bhai nqmaq maqluv halyeel tsiqeeq bhel. Aqmiq.\nHaoqnao naosaq khe daoq\n21Yeiqsul Khali bhai neema thaqtsaol nail Miqyail nail tsaol-aq iqsanl bhai ngal noeq moel naol geiq dai, ge bhiq-ail dei-eiq. Ngaq-ai nee mail jaol nail aqivq jaqbheq Khali yaq juq, nuljuq bhai noeq moel naol dai, daoq cavq cavq bhoel-ai leevq-a nail ngaol. 22Niilniai jaol nail Khali yaq iqsanl mail, nuljuq bhai noeq moel naol dai, daoq cavq cavq bhoel-ai leevq-a nail ngaol. Yu nee maqtsil, heeqphaq Gailsaq nail haol bhai ganl nl nail Khali yaq juq nuljuq bhai noeq moel-ai bhiq nail ngaol.\n23Ngadao nail Heeqphaq Yeiqsul Khali nail geeqlaoq eeljaol nuljuq nail neema lavqkhoel bhai aol dei-eiq.


1 Yaolhaq 5 AEU - Yeiqsul neq, Khali ngaol dai, neema - Bible Search\n1 Yaolhaq 4 2 Yolhaq int\n1 Yaolhaq 5\nNgadao neema thaqtsaol nail phaq neq, miltsaq bhai gaq lai nail ngaol\n1Yeiqsul neq, Khali ngaol dai, neema khal thaqtsaol nail tsaol-aq Miqyail nail yaq pevq lal-a nail ngaol. Aqbhu Miqyail bhai khal gaiq-a nail tsaol-aq, aivq nail yaq bhai iqsanl gaiq-a nail ngaol. 2Ngadao Miqyail bhai gaiq-a khi, aivq-i mail bivq-ai thaq nail daoq bhai naldaiq haq neq, aivq nail yaq juq bhai gaiq-a nail phaq pevq nail ngaol dai, heeq kivq nail ngaol. 3Khul khi mail dai ngal-aq, Miqyail bhai gaiq-a nail dai, ge nail neq, aivq-i mail bivq-ai thaq nail daoq bhai naldaiq nail bhai, ge nail ngaol. Aivq-i mail bivq-ai thaq nail daoq neq, haq nail maq ngel-ail. 4Miqyail nail yaq yaoq gaq yaoq-ao nee mail, miltsaq bhai gaq lai nail ngaol. Miltsaq bhai gaq lai nail phaq neq, ngadao nail neema thaqtsaol nail phaq pevq nail ngaol. 5Miltsaq bhai gaq lai nail tsaol-aq neq, kha sil gaq jaol nail-aiq. Yeiqsul neq, Miqyail nail Yaqyov ngaol dai, neema khal thaqtsaol nail tsaol-aq taivq-ail, gaq lai nail ngaol.\nYeiqsul Khali nail ganl salkhil khanq nail\n6Ulcuvq khi mail aqsivq nee mail lee-a nail gaq neq, Yeiqsul Khali ngaol. Ulcuvq nee mail taivq-ail aivq lee-a nail maq ngel-ail. Ulcuvq khi mail aqsivq niil nvq phaq nee mail lee-a nail ngaol. Alhai lee-a nail neq, maldil ngel nail ngaol dai, Aqhaqlal Miqyail salkhil khanq nail ngaol. Khul khi mail dai ngal-aq Aqhaqlal Miqyail neq, maldil tsaq nail phaq pevq nail ngaol. 7Alheel ngel-i mail, ganl niil bhai salkhil khanq nail hail phaq jiav nail ngaol. 8Al neq, Aqhaqlal Miqyail, ulcuvq, aqsivq niil hail phaq ngaol. Niil hail phaq salkhil khanq nail neq, teevq gaq kheel ngaol. 9Tsaol-aq yaq salkhil khanq nail daoq bhai ngadao naldaiq nail ngaol. Miqyail salkhil khanq nail neq, a dai nee maqtsil eeq jaiq nail ngaol. Khul khi mail dai ngal-aq, Miqyail aivq-i mail salkhil khanq-ai thaq nail ngel-i mail ngaol. Al neq, aivq nail Yaqyov nail ganl salkhil khanq nail ngaol. 10Miqyail nail Yaqyov bhai neema thaqtsaol nail tsaol-aq neq, aivq nail neema lavqkhoel bhai Miqyail-i mail salkhil khanq-ai thaq nail phaq aol nail ngaol. Thailhai ngaol-aoq, Miqyail bhai neema maq thaqtsaol nail tsaol-aq neq, Miqyail bhai goiqbhaoq bhaoq nail gaq niil dai ge nail khe-ai, dul nail ngaol. Khul khi mail dai ngal-aq, Miqyail aivq nail Yaqyov nail ganl salkhil khanq nail bhai aqyu juq neema maq thaqtsaol-ail. 11Miqyail salkhil khanq nail al neq, ngadao bhai nqmaq maqluv halyeel doevq nail phaq bivq lavq-a nail ngaol. Nqmaq maqluv halyeel doevq nail al neq, aivq nail Yaqyov nail lavqkhoel bhai aol nail ngaol. 12Yaqyov bhai hav bhoel nail tsaol-aq, doevq nail phaq ya nail ngaol. Yaqyov bhai maq hav bhoel nail tsaol-aq, doevq nail phaq maq ya-ail.\nNqmaq maqluv halyeel doevq nail phaq ya nail ganl\n13Miqyail nail Yaqyov nail aqmil bhai neema thaqtsaol nail nuljuq, nqmaq maqluv halyeel doevq nail phaq ya nail ngaol dai, nuljuq ya heeq kivq dai, ngal nuljuq bhai haoqgavq niil gevq bhoel-ai leevq-a nail ngaol. 14Ngadao Miqyail nail sivtavq bhai neema ivqdao dai, hal lai kivq nail ngaol. Khul khi mail dai ngal-aq, aivq neema tsaq nail khe-ai ngadao teevq phaq ganav hal haq neq, aivq naldaiq lavq nail ngaol. 15Ngadao khal hal-u phao, aivq naldaiq lavq nail ngaol dai, heeq kivq duq-ai thaq nail ngel-i mail, aivq bhai khal hal-a nail khe-ai, ngadao ya naol dai, heeq kivq nail ngaol. 16Tsaol-aq teevq gaq ganav, aivq nail aqivq jaqbheq sil heeq phaq-ail maq tsaq nail oeqbal nl thailthaiq nail bhai ya moel haq neq, tsaol-aq al gaq nail haqbhoil Miqyail bhai geeqlaoq hal heeq phaq-ail tsaq nail ngaol. Alhai hal haq neq, aqivq jaqbheq al gaq bhai Miqyail aqdoevq doevq nail phaq bivq nail ngaol. Sil heeq phaq-ail tsaq nail oeqbal iqsanl jiav nail ngaol. Al nail haqbhoil Miqyail bhai geeqlaoq ya hal nail ngaol dai, ngal ge nail maq ngel-ail. 17Nl bheeq-a nail phaq iqsanl mail, oeqbal ngaol. Thailhai ngaol-aoq, sil heeq phaq-ail maq tsaq nail oeqbal iqsanl jiav nail ngaol.\n18Miqyail nail yaq khul gaq maqkhaiq, oeqbal maq nl-ail+ dai, ngadao heeq kivq nail ngaol. Khul khi mail dai ngal-aq, Miqyail nail Yaqyov aivq bhai heldaiq phail bhiq nail ngel-i mail, haqeiv nail gaq aivq bhai maq thoiqtsi nia-ail. 19Ngadao neq, Miqyail nail yaq ngaol dai, heeq kivq nail ngaol. Miltsaq yaq iqsanl mail haqeiv nail gaq nail bhaqaoq nail kov-uvq bhai jaol thailthaiq nail ngaol dai iqsanl, heeq kivq nail ngaol. 20Al ovqtavq, ngadao maldil tsaq nail Miqyail bhai heeq nia lal dai, Miqyail nail Yaqyov lee khi, neenoeq neekha bivq lavq-a nail ngaol dai, heeq kivq nail ngaol. Ngadao neq, maldil tsaq nail Miqyail nail lavqkhoel bhai jaol nail ngaol. Khul khi mail dai ngal-aq, aivq nail Yaqyov Yeiqsul Khali nail lavqkhoel bhai ngadao jaol nail ngaol. Yaqyov niil gaq neq, maldil tsaq nail Miqyail pevq nail nee ovqtavq, nqmaq maqluv halyeel doevq nail phaq iqsanl, pevq nail ngaol. 21Ngaq nail yaq juq-ol, thaoqphaoq aqma maolkhoel bhai gail jao jao yaoq.


Na hkawˇ yehˇ ve | G’aw ve leh maˍ ve\nNa hkawˇ yehˇ ve\nA yeˇ yuˬ cawˇ ve: Na taˍ ve chaw nyi ma pfuhˇ leh k’awꞈ shiˍ gaˇ tuˬ, yawˇ hk’awꞈ laˇ hkawˇ htaꞈ shiˍ tuˬ, hk’aˬ ve teˇ tawn a yeˇ uiˍ ve k’oˆ maˍ piˇ tuˬ, na hkawˇ yehˇ sheˍ.\nNyi ma pfuhˇ leh k’awꞈ shiˍ gaˇ tuˬ te ve. Na taˍ ve chaw dawˇ nyi puiˉ tuˬ, na hkawˇ yehˇ sheˍ.\nHk’awꞈ laˇ hkawˇ htaꞈ shiˍ tuˬ ga piˇ ve. Chaw laiˉ g’aˇ dawˇ ve maˇ shuˍ daꞈ ve awˬ lawn htaꞈ k’oˆ ve teˇ yanˇ, na taˍ ve chaw awˬ meu-eˇ meu-eˇ dawˇ leh hk’awꞈ laˇ hkawˇ htaꞈ shiˍ tuˬ, na hkawˇ laiˉ maˬ htaꞈ yehˇ sheˍ.\nHk’aˬ ve teˇ tawn a yeˇ uiˍ ve k’oˆ maˍ piˇ ve. A yeˇ uiˍ ve awˬ lawn htaꞈ maˍ tuˬ, nyi ma pfuhˇ lawꞈ lawꞈ ve na hkawˇ htaꞈ yehˇ sheˍ. A yeˇ uiˍ ve awˬ lawn htaꞈ k’oˆ peuˬ hk’awꞈ nawˉ, maˇ heˆ leh hpehˇ-a yoˬ te htaˇ, na hkawˇ htaꞈ k’awꞈ hpfuhˆ na piˇ sheˍ.\nLiꞈ hpu g’aw peuˬ hk’awꞈ nawˉ, awˬ tawn hk’aw a yeˇ uiˍ ve htaꞈ k’oˆ maˍ piˇ tuˬ, na hkawˇ yehˇ sheˍ.\nNa taˍ ve chaw awˬ lawn oˇ ve htaꞈ hk’aˬ hk’e dawˇ ve k’oˆ tcuh sheˍ. Yawˇ hk’awꞈ laˇ ve htaꞈ hk’a dehꞈ na taˍ sheˍ. Na hkawˇ htaꞈ hk’aˬ htaˆ na tuˬ, hk’aˬ hk’e te yehˇ tuˬ, hk’a dehꞈ dawˇ nyi sheˍ.\nG’aw ve leh maˍ ve—Na hkawˇ yehˇ ve


Maqthaiq 5 AEU - Yeiqsul tsaol-aq munl munl ma juq bhai - Bible Search\nMaqthaiq 4 Maqthaiq 6\nYeiqsul gaoqjaoq kovtavq bhai daoq cavq daoq cov cov-a nail ganl\n1Yeiqsul tsaol-aq munl munl ma juq bhai ya moel-u phao, aivq gaoqjaoq uqhuq bhai dav lai khi jaoldeel-a nail ngaol. Aivq nail yaqlaol juq iqsanl, aivq jaol nail bha lal-a nail ngaol. 2Aq-u phao, Yeiqsul aqyu juq bhai niailhai cavq bhiq cov bhiq-a nail ngaol:\nGeeqlaoq eeq nail ganl\n3“Aqhaqlal phao haq nail aoq nail tsaol-aq juq neq, geeqlaoq eeq nail ngaol. Khul khi mail dai ngal-aq neq, aqyu juq neq, Nqtavq Milkhaoq lavqkhoel bhai jaol nail ngaol.\n4Noeq haq noeq aoq nail tsaol-aq juq neq, geeqlaoq eeq nail ngaol. Khul khi mail dai ngal-aq neq, aqyu juq bhai bhi noeqsal lal nail ngaol.\n5Neema neenuq neebeiv aol nail tsaol-aq juq neq, geeqlaoq eeq nail ngaol. Khul khi mail dai ngal-aq neq, milkhaoq iqsanl mail, aqyu juq bhai ovq nail jaiqbhoil juq pevq nail ngaol.\n6Tsaq nail daol nail phaq bhai, moevq nail sivq nail tsaol-aq juq neq, geeqlaoq eeq nail ngaol. Khul khi mail dai ngal-aq neq, aqyu juq tsaq nail daol nail phaq bhai ya jaq bov ya daol bov nail ngaol.\n7Gaoqhaq gaiq-a nia nail tsaol-aq juq neq, geeqlaoq eeq nail ngaol. Khul khi mail dai ngal-aq neq, aqyu juq gaoqhaq gaiq-a nail phaq bhai ya nail ngaol.\n8Neema lavqkhoel bhai aqhaol haol nail tsaol-aq juq neq, geeqlaoq eeq nail ngaol. Khul khi mail dai ngal-aq neq, aqyu juq Miqyail bhai ya moel nail ngaol.\n9Tsaq lai jil lai dai, nl nail hal nail tsaol-aq juq neq, geeqlaoq eeq nail ngaol. Khul khi mail dai ngal-aq neq, yu aqyu juq bhai, Miqyail nail yaq dai khul nail ngaol.\n10Tsaq nail daol nail phaq nl-a hal-a nail bhaqda nee, khoeq nail jiovq nail bhai ya daq-a nail tsaol-aq juq neq, geeqlaoq eeq nail ngaol. Khul khi mail dai ngal-aq neq, aqyu juq neq, Nqtavq Milkhaoq lavqkhoel bhai jaol nail ngaol.\n11Ngal bhaqda nee yu nuljuq bhai khal ge movq-ail ge lal, khoeq lal jiovq lal, goiqbhaoq bhaoq khi nuljuq nail ganl bhai ge doil lal-u phao, nuljuq geeqlaoq eeq nail ngaol. 12Lavqkhiq tsail deedee yaoq. Khul khi mail dai ngal-aq neq, nqtavq kovtavq bhai jiav nail nuljuq nail kovpavq eeq deedee nail ngaol. Nuljuq nail iqmoeq nee doevq lee-a nail Miqyail nail haqbhoil gedan nail juq iqsanl, alhai khoeq nail jiovq nail bhai ya daq-a nail ngaol” dai, ge bhiq-a nail ngaol.\nMiltsaq nail cavqdevq\n13Yeiqsul gaoq ge nail: “Nuljuq neq, miltsaq nail cavqdevq pevq nail ngaol. Thailhai ngaol-aoq, cavqdevq niail nail phaq deq-ail haq neq, khalhai khi gaoq bhi niail lal nia nail-aiq. Cavqdevq al neq, ganl maq tsoiq nail ngel-i mail, yu hoel ha khi tsaol-aq naoqthaiq naoqthaiq-ail tsao nail taivq-ail ganl tsoiq nail ngaol” dai, ge bhiq-a nail ngaol.\nMiltsaq nail aqbhaq\n14Yeiqsul gaoq ge nail: “Nuljuq neq, miltsaq nail aqbhaq pevq nail ngaol. Gaoqjaoq uqhuq-ai jiav nail meenq bhai maq doeqkhaiq nia-ail. 15Al ovqtavq, phalmanq tovq khi, pheeqdeel-i mail movq tsaoq nail aol maq jiav-ail. Phaqyaq mayaq iqsanl mail moel nia dai, daqmoe bha tsiq dav-ai thaq nail ngaol. 16Alhai dul dai, nuljuq iqsanl aqbhaq bhaq bhiq yaoq. Alhai nl haq neq, nuljuq-i mail nl nail aqmeeq phaq bhai yu ya moel khi, nqtavq kovtavq bhai jaol nail nuljuq nail Aqbhu bhai tsiq eeq nail ngaol” dai, ge bhiq-a nail ngaol.\nAoldaoq kovqdaoq nail ganl\n17Yeiqsul gaoq ge nail: “Aoldaoq kovqdaoq khi mail Miqyail nail haqbhoil gedan nail juq nail daoq bhai ngal lav cov lee thaq nail dai, thaq noeq. Lav cov lee-a nail maq ngel. Nl bhee lee-a nail ngaol. 18Ngal nuljuq bhai maldil dai, ge lavq bhel. Nqtavq khi mail miltsaq khal ivq-u kev dai maqkhaiq, aoldaoq kovqdaoq nail lavqkhoel bhai khal aol nail iqsanl maq bhee lal-u kev dai maqkhaiq, aoldaoq kovqdaoq nail lavqkhoel khe gevq-ai thaq nail haoqgavq aqgevq gevq yaq teevq gevq iqsanl maq peivq maq boev-ail nia-ail. 19Tsaol-aq khul gaq maqkhaiq, aoldaoq kovqdaoq niil juq nail lavqkhoel khe, micil cil deel teevq daoq ganav bhai maq tsaothe nail nee ovqtavq, nuljuq bhai iqsanl thaq tsaothe dai, yu bhai cavq bhiq cov bhiq nail tsaol-aq neq, Nqtavq Milkhaoq lavqkhoel bhai yu nee maqtsil nil jaiq nail gaq ya pevq nail ngaol. Thailhai ngaol-aoq, tsaol-aq khul gaq maqkhaiq, aivq tsaothe nail nee ovqtavq, ‘Nuljuq bhai iqsanl tsaothe yaoq’ dai, yu bhai cavq bhiq cov bhiq nail tsaol-aq neq, Nqtavq Milkhaoq lavqkhoel bhai, eeq jaiq nail gaq ya pevq nail ngaol. 20Ngal nuljuq bhai ge lavq bhel. Aoldaoq kovqdaoq cavq nail cov nail juq khi mail Phaqliqsail juq nee maqtsil nuljuq tsaq nail daol nail phaq maq aol jaiq haq neq, Nqtavq Milkhaoq lavqkhoel bhai maq ya aol lai-ail” dai, ge bhiq-a nail ngaol.\nNeema phail nail ganl\n21Yeiqsul gaoq ge nail: “Aq-u khe tsaol-aq juq bhai ge bhiq-ai thaq nail daoq nuljuq ya gaiq-a nail ngaol. ‘Naol tsaol-aq bhai thaq heivq. Tsaol-aq bhai heivq nail tsaol-aq neq, yalkhaq dal nail bhai ya daq nail ngaol.’ 22Thailhai ngaol-aoq, ngal nuljuq bhai ge lavq bhel. Yovqgavq nail aqivq jaqbheq bhai neema phail nail tsaol-aq, yalkhaq dal nail bhai daq geel-nvq nail ngaol. Yovqgavq nail aqivq jaqbheq bhai khal ge movq-ail ge nail tsaol-aq neq, Yuldav nail tsaol-aq maoqbhaoq nl nail munl nail sivtavq bhai, yalkhaq dal nail bhai daq geel-nvq nail ngaol. Yovqgavq nail aqivq jaqbheq bhai ‘Maq geel-ail’ dai, khaq nail tsaol-aq neq, daqovq laoma bhai daq geel-nvq nail ngaol.\n23Alheel ngel-i mail, naol laol duq kovtavq bhai teevq phaq ganav laol bhiq nail dai khi-u phao, naoq nail aqivq jaqbheq teevq gaq ganav naoq bhai oeqbal thaq nail ganl teevq phaq ganav bhai noeq dov lal haq neq, 24laol bhiq nail phaq al, laol duq nail sivtavq bhai bhi jiav-ail ceevq khi, kovq ail yaoq. Aqivq jaqbheq al gaq nee iqmoeq lav sav tsaq-ail gaq khi pultavq, kovq lal khi laol bhiq nail phaq al gaoq laol bhiq lal yaoq.\n25Naoq bhai yalkhaq ge lal nail gaq nee mail, yalkhaq dal nail ilkhaol bhai lai thailthaiq-u phao, nul-nq nvq gaq nail gaiqlaq bhai lavqtsail mail lav tsaq yaoq. Lavqtsail mail maq lav tsaq gaq haq neq, tsaol-aq al gaq naoq bhai, yalkhaq dal nail gaq nail aqlavq lavqkhoel bhai av bhiq nail ngaol. Yalkhaq dal nail gaq iqsanl, thaonq bhai heldaiq nail gaq nail aqlavq lavqkhoel bhai av bhiq khi naoq bhai thaonq lavqkhoel bhai laol lavq nail ngaol. 26Ngal naoq bhai maldil dai, ge lavq bhel. Maq khaoq gil mail phul teevq bhaiq khal jail-u kev dai, naol thaonq bhai maldil ya aol nail ngaol” dai, ge bhiq-a nail ngaol.\nYu nail khaqma bhai thaq bheeq thaq leel\n27Yeiqsul gaoq ge nail: “Yu nail khaqma bhai thaq bheeq thaq leel dai, ge-ai thaq nail daoq nuljuq ya gaiq-a nail ngaol. 28Thailhai ngaol-aoq, ngal nuljuq bhai ge lavq bhel. Yaqmai-aq bhai heldaiq khi, bheeq movq leel movq nail neema aol nail tsaol-aq khul gaq maqkhaiq, yovqgavq nail neema lavqkhoel nee yaqmai-aq al gaq bhai bheeq gaq leel gaq-ao nail ngaol. 29Alheel ngel-i mail, naoq nail maivneev lavqmal phao neev naoq bhai bhi heldaiq laiq lavq haq neq, maivneev al neev kevq dov pivq yaoq. Aqmaol maol lao-ail daqovq laoma eeltsul bhai bavq puvq lavq nail nee maqtsil, alsail teevq sail theq-ail nail neq, naoq nail haqbhoil meeq jaiq nail ngaol. 30Alhai dul dai, naoq nail aqlavq lavqmal lavq naoq bhai bhi nl laiq lavq haq neq, aqlavq al lavq bhai iqsanl, dev ceiv pivq yaoq. Aqmaol maol lao-ail daqovq laoma eeltsul bhai bavq puvq lavq nail nee maqtsil, alsail teevq sail theq-ail nail neq, naoq nail haqbhoil meeq jaiq nail ngaol” dai, ge bhiq-a nail ngaol.\nKhaqma kovq nail ganl\n31Yeiqsul gaoq ge nail: “Tsaol-aq khul gaq maqkhaiq, yovqgavq nail khaqma kovq haq neq, kovq nail haoqgavq teevq keiv yovqgavq nail khaqma bhai ya bivq nail ngaol dai, ge-ai thaq nail daoq al daoq bhai iqsanl, nuljuq ya gaiq-a nail ngaol. 32Thailhai ngaol-aoq, ngal nuljuq bhai ge lavq bhel. Yu nee mail bheeq-a leel-a nail maq ngel nail neq, yaoq phaq yaoq nail ganl nee, yovqgavq nail khaqma bhai kovq haq neq, yovqgavq nail khaqma bhai yovqgavq-i mail bhi bheeq bhi leel-a nail phaq pevq nail ngaol. Yu nail miqkovq hevq nail tsaol-aq iqsanl yu nail khaqma bhai bheeq-a leel-a nail ngaol” dai, ge bhiq-a nail ngaol.\nKhanq nail ganl\n33Yeiqsul gaoq ge nail: “Naol maq ngel nail phaq thaq khanq. Naoq-i mail Heeqphaq Miqyail nail sivtavq bhai khanq-ai thaq nail khe-ai, naol nl bhee yaoq dai, aq-u khe tsaol-aq juq bhai ge bhiq-ai thaq nail daoq al daoq bhai iqsanl, nuljuq ya gaiq-a nail ngaol. 34Thailhai ngaol-aoq, ngal nuljuq bhai ge lavq bhel. Teevq peivq-ail thaq khanq. Nqtavq bha juq khi thaq khanq. Khul khi mail dai ngal-aq neq, nqtavq neq, Miqyail nail joiqjaq doiqbev bev ma pevq nail ngaol. 35Miltsaq bhai juq khi thaq khanq. Khul khi mail dai ngal-aq neq, miltsaq neq, Miqyail nail aqkhil tsaoq thaq duq pevq nail ngaol. Yeiqlulsaqlaiq meenq bha juq khi thaq khanq. Khul khi mail dai ngal-aq neq, meenq al meenq neq, eeq deedee nail heeqphaq nail meenq pevq nail ngaol. 36Naoq nail uqhuq bhai juq khi thaq khanq. Khul khi mail dai ngal-aq neq, uqhuq tsailkheel teevq deeq phul lal dai maqkhaiq, nav-ail dai maqkhaiq, naol maq nl nia-ail. 37Naoq nail daoq neq, ngel haq neq, ngel naol. Maq ngel haq neq, maq ngel-ail dai taivq-ail, ge yaoq. A bhai nee pultavq ge jaiq thail jaiq nail daoq neq, haqeiv nail gaq nail lavqkhoel nee dov lal-a nail daoq pevq nail ngaol” dai, ge bhiq-a nail ngaol.\nYu bhai khalhai ya nl kovq bhiq nail ganl\n38Yeiqsul gaoq ge nail: “ ‘Yu nuljuq nail maivneev teevq neev lav cov lavq haq neq, aivq nail maivneev teevq neev lav cov kovq bhiq yaoq’ dai, ge-ai thaq nail daoq khi mail, ‘Yu nuljuq nail aqhaoq teevq haoq deeq ga lavq haq neq, aivq nail aqhaoq teevq haoq gaoq deeq ga bhiq yaoq’ dai, ge-ai thaq nail daoq bhai nuljuq ya gaiq daiq-a nail ngaol. 39Thailhai ngaol-aoq, ngal nuljuq bhai ge lavq bhel. Nuljuq bhai aqdoil phaq nl lal-u phao, aqdoil phaq thaq nl kovq bhiq. Yu naoq nail lavqmal phao khe bhaqbha bhai teiv lal haq neq, lavqtsel phao iqsanl tsiq daq bhiq yaoq. 40Yu naoq bhai yalkhaq ge khi, naoq nail phailkhaoq lavqkhoel khe keiv oil movq-ai bhiq haq neq, lavqniil phao khe phailkhaoq heelma al keiv iqsanl bivq yaoq. 41Tsaol-aq teevq gaq ganav naoq bhai kav jaq khi, teevq lal eq nail gailkhaol bhai kev dai, bhi tsaothel leevq movq-ai bhiq haq neq, aivq nee mail nvq lal eq nail gailkhaol bha kev dai, al jaiq tsaothel-aivq bhiq yaoq. 42Hal nail tsaol-aq bhai bivq yaoq. Phal movq ngaq movq-ail bhiq nail tsaol-aq bhai iqsanl thaq khaonq ha bhiq” dai, ge bhiq-a nail ngaol.\nYovqgavq bhai neejiav jiav nail tsaol-aq bhai gaiq-a nail ganl\n43Yeiqsul gaoq ge nail: “ ‘Yovqgavq nail aqjail bhai jaol nail tsaol-aq bhai gaiq-a khi, yovqgavq bhai neejiav jiav nail tsaol-aq bhai neejiav jiav yaoq’ dai, ge-ai thaq nail daoq bhai, nuljuq ya gaiq-a nail ngaol. 44Thailhai ngaol-aoq, ngal nuljuq bhai ge lavq bhel. Nuljuq bhai neejiav jiav nail tsaol-aq bhai gaiq-a khi, nuljuq bhai khoeq lal jiovq lal nail juq nail haqbhoil geeqlaoq hal tsao bhiq yaoq. 45Nuljuq alhai nl haq neq, nqtavq kovtavq khe jaol nail nuljuq nail Aqbhu nail yaq pevq nail ngaol. Khul khi mail dai ngal-aq neq, tsaol meeq tsaol doil nail kovtavq bhai aivq nlma bhi dov lal khi, tsaq nail daol nail juq khi mail maq tsaq maq daol nail tsaol-aq juq nail kovtavq bhai iqsanl aivq maoq-aol bhi aol lee-a nail ngaol. 46Nuljuq bhai gaiq-a nail tsaol-aq bhai taivq-ail nuljuq gaiq-a haq neq, khul nail geeqlaoq gaoq ya nail-aiq. Khaon tavq nail tsaol-aq juq iqsanl, alhai gaiq-a nail maq ngel-ail laiq. 47Nuljuq nail aqivq jaqbheq bhai taivq-ail nuljuq aqtsaoq tsaoq khi, daoq ge tsaoq-ail teevq-eel ngel haq neq, yu nee maqtsil nuljuq aqmeeq khul phaq nl jaiq-a nail-aiq. Laolkivq yaq juq iqsanl alhai nl thailthaiq nail maq ngel-ail laiq. 48Alheel ngel-i mail nqtavq kovtavq bhai jaol nail nuljuq nail Aqbhu bhee lovq nail khe-ai, nuljuq iqsanl bhi bhee lovq lal yaoq” dai, ge bhiq-a nail ngaol.


Aˬ htoꞈ ma pa taw Yaˬhoˉvaˬ ve Shaˉhkiˆhkanˍ ve chaw Hpawnˬ daꞈ kuiˬ yehˬ Te ve le Leh Hk’aˬ hk’e Te ve le\nG'AW GAˇ VE TAWˇ HKAWˇ Abbey Afrikaans Ahanta Aja Albanian Altai Alur Amharic Angolan Sign Language Arabic Argentinean Sign Language Armenian Assamese Attié Aukan Australian Sign Language Aymara Azerbaijani Azerbaijani (Cyrillic) Aˍmeˍriˆkaꞈ ve Laꞈ sheh Te ve Tawˇ hkawˇ Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bolivian Sign Language Boulou Brazilian Sign Language British Sign Language Bulgarian Bulgarian Sign Language Bété Carib Catalan Cebuano Changana (Zimbabwe) Chavacano Chichewa Chilean Sign Language Chin (Hakha) Chin (Tiddim) Chitonga Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Citonga Colombian Sign Language Comorian (Ngazidja) Costa Rican Sign Language Croatian Croatian Sign Language Czech Czech Sign Language Damara Dangme Danish Digor Douala Dusun Dutch Dutch Sign Language Ecuadorian Sign Language Efik Emberá (Catío) Esan Estonian Ewe Eˍgaˍlanˍ hkawˇ Faeroese Fang Fante Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German Sign Language Ghanaian Sign Language Ghomálá’ Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Gujarati Gun Guna Guéré Haitian Creole Hausa Hebrew Hehˆ hkawˇ (Traditional) Hehˆ hkawˇ (sha ve) Hehˆ paˍ Laꞈ sheh Te ve Tawˇ hkawˇ Herero Hiligaynon Hindi Hiri Motu Hkanˉ hkawˇ Hmong (White) Honduras Sign Language Htaiˇ Laꞈ sheh Te ve Tawˇ hkawˇ Huastec Huichol Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Itawit Japanese Sign Language Javanese Jaˬmaˬniˬ hkawˇ Jaˬpanˍ hkawˇ Jula Kabuverdianu Kabyle Kannada Kanˬbawˇdiˇ-aˇ hkawˇ Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korean Sign Language Koˇriˇ-aˇ hkawˇ Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lambya Lari Latgalian Latvian Lawˇ hkawˇ Laˇhuˍ hkawˇ Lenje Lhukonzo Lifu Lingala Lithuanian Lolo Lomwe Low German Luganda Lugbara Lunda Luo Luvale Macedonian Macua Madagascar Sign Language Makhuwa-Meetto Malagasy Malay Malayalam Malaysian Sign Language Maltese Mam Mambwe-Lungu Man hkawˇ Mangareva Maninkakan (Eastern) Mano Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mayo Mazahua Mazatec (Huautla) Mbukushu Medumba Mende Meru Mingrelian Miskito Mixe Mixtec (Guerrero) Mixtec (Huajuapan) Mizo Mongolian Moore Motu Mozambican Sign Language Myanmar Sign Language Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepali Nepali Sign Language New Zealand Sign Language Ngabere Ngangela Ngiemboon Nias Nicaraguan Sign Language Nigerian Pidgin Niuean Norwegian Nsenga (Zambia) Nuer Nyaneka Nyungwe Nzema Odia Okpe Oromo Ossetian Otetela Otomi Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Pilagá Polish Pomeranian Ponapean Portuguese Portuguese (Portugal) Portuguese Creole Pular Punjabi Punjabi (Nastaliq) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russian Russian Sign Language Rutoro Réunion Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Seychelles Creole Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Taabwa Tagalog Tahitian Taiwanese Sign Language Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai (Northeastern) Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Tswana Turkish Turkmen Turkmen Tuvaluan Twi Tyrewuju Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Sign Language Wallisian Waray-Waray Wayuunaiki Welsh Wichi Wolaita Wolof Xavante Xhosa Yacouba Yapese Yemba Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu htaiˇ hkawˇ viˆyehˆnamˍ hkawˇ\nAwˬ lawn 25\nawˬ piˍ leh awˬ suhˉ\nHpawnˬ daꞈ kuiˬ yehˬ lo henˇ ve teˇ ceuˬ Liꞈ hpu hk’aw awˬ hkuiˉ puiˍ maˍ ve teˇ lawn lehˬ, Yeˍsuˆ hto toˇ taˉ ve G’uiˬ sha ve mvuhˇ miˬ awˬ lawn hpehꞈ ve yoˬ. (Luˉkaꞈ 8:1)\nChaw chehˇ kuiˬ lo awˬ tehˬ ve oˉ k’oˍ pui kuiˬ awˬ ti hpehꞈ ve yoˬ. G’uiˬ sha ve mvuhˇ miˬ daꞈ ve awˬ lawn sha tanˇ hto toˇ ve awˬ pon, Shaˉhkiˆhkanˍ ve chaw Hpawnˬ daꞈ kuiˬ yehˬ lo gu taˍ ve yoˬ. (Maꞈhtehˍ 24:14) Hpawnˬ daꞈ kuiˬ yehˬ chi ve uiˍ ve i ve cawˬ leh peun daꞈ ve yoˬ. Yaꞈ hk’aˇ, teˇ kaˬ le le lo hpawnˬ daꞈ kuiˬ yehˬ htaꞈ loˍ ve awˬ hk’oˆ awˬ leuˉ maˇ te, leh laiˉ kaˬ k’o hpawnˬ daꞈ kuiˬ yehˬ teˇ yehˬ hk’aw lehˬ, Hkriꞈ yaˇ awˬ moˍ nyiˇ shehˆ moˍ yehˇ ve yoˬ hehˉ. Ponˬ laˬ ve awˬ yanˇ awˬ hk’aw lo, ngaˬ hui ve Hkriꞈ yaˇ awˬ moˍ uiˍ la mvuh la ve pa taw, Hpawnˬ daꞈ kuiˬ yehˬ awˬ suhˉ laiˉ meunˍ yehˬ (teˇ nyi hk’aw aˬ laˬ hk’e ngaˇ yehˬ) te peuˬ ve yoˬ. Ngaˬ hui hk’aˬ hk’e te g’a ve le. (Maꞈhtehˍ 19:26)\nHpu diˬ hk’aw hpu tanˇ yuˬ yehˇ ve awˬ hk’aw lo te ve yoˬ. Miˬ guiˬ Hk’a peu-eˬ Hk’oˆ Hpawnˬ daꞈ kuiˬ yehˬ Te ve awˬ pon, hpawnˬ daꞈ kuiˬ yehˬ teˇ kaˬ le le hk’aw hpu tanˇ keu kuiˬ cawˬ ve yoˬ. Hpu tanˇ oˇ ve awˬ tcuhˆ puiˍ lo feu piˇ ve leh, Hpawnˬ daꞈ kuiˬ yehˬ te ve maˇ heˆ leh gu te gaˇ ve Hkriꞈ yaˇ awˬ moˍ htaꞈ awˬ yawˬ maˇ yuˬ ve awˬ hk’aw lo hpu chiˇ piˇ g’a ve yoˬ.\nAwˬ to leh awˬ g’aˇ awˬ shaˉ tanˇ leh laˬ ve awˬ hpfuhˇ htaꞈ maˇ haꞈ yuˬ ve chaw te taˍ ve yoˬ. Laiˉ mvuhˇ miˬ hk’aw Hpawnˬ daꞈ kuiˬ yehˬ Te ve Awˬ moˍ teh taˍ ve yoˬ. Awˬ moˍ chi ve vuiˇ kuiˬ g’a k’ai ve htawˇ, mvuhˇ miˬ awˬ hk’aw lo Hpawnˬ daꞈ kuiˬ yehˬ te tuˬ, teˇ kaˬ peuˬ teˇ kaˬ jiˆ k’ai leh, oˇ kaˬ lo chehˇ ve Shaˉhkiˆhkanˍ ve chaw htaꞈ Hpawnˬ daꞈ kuiˬ yehˬ te ve awˬ hk’aw lo sheh k’ai leh maˍ piˇ ve yoˬ. Aꞈ piˇ ve awˬ ti lo Hpawnˬ daꞈ kuiˬ yehˬ te taˍ ve leh k’awꞈ gu te taˍ ve kanˉ htaꞈ nyi haꞈ shaˉ tcuh tuˬ, mvuhˇ miˬ teˇ hpaˍ hpaˍ lehˬ Hpawnˬ daꞈ kuiˬ yehˬ Te ve Kawˍmiˍtiˍ teh piˇ ve yoˬ. Hpawnˬ daꞈ kuiˬ yehˬ te ve awˬ hk’aw lo, shiˍ ve chaw mawˇ chaw kehˉ Hkriꞈ yaˇ awˬ moˍ htaꞈ teˇ hk’ehꞈ le le beˆ maˍ piˇ leh, laꞈ meuˇ cheuˬ ve chaw teˇ hpaˍ hpaˍ lehˬ, yawˇ hk’aˇ yawˇ awˬ to leh awˬ g’aˇ awˬ shaˉ tanˇ leh ga piˇ ve yoˬ. Hpawnˬ daꞈ kuiˬ yehˬ te ve teˇ kaˬ le le lo, Hkriꞈ yaˇ awˬ moˍ yaˇ a shu yawˇ awˬ to tanˇ leh, awˬ g’aˇ awˬ shaˉ yehˇ ve awˬ hk’aw lo g’a ga te ve yoˬ. Yaˬhoˉvaˬ ve awˬ ha hpu leh yawˇ ve chaw g’aˇ hteꞈ coˇ caˇ ve pa taw, chi hk’a peu-eˬ htaꞈ te g’a ve yoˬ. (Chiˇ mvuh ve 127:1; Kawˇlawˇsehˇ 3:23)\nAˬ htoꞈ ma pa taw ngaˬ hui oˉ k’oˍ pui kuiˬ Hpawnˬ daꞈ kuiˬ yehˬ te ve le.\nMiˬ guiˬ hk’a peu-eˬ hk’oˆ ngaˬ hui Hpawnˬ daꞈ kuiˬ yehˬ hk’aˬ hk’e te g’a ve le.\nYaˬhoˉvaˬ ve Shaˉhkiˆhkanˍ ve chaw Hpawnˬ daꞈ ve Teˇ ceuˬ Hk’aˬ hk’e Hpehꞈ ve le\nNgaˬ hui hpawnˬ daꞈ kuiˬ lo hk’aˬ hk’e te ve le tehꞈ nawˬ htawˇ dawˇ nawˬ dawˇ dawˇ jaw ve laˇ. Oˇ kaˬ lo Liꞈ hpu henˇ ve awˬ hk’aˇ nawˬ dawˇ cawˇ tuˬ yoˬ hehˉ.\nText Hkaw hpi-u teuˇ caꞈ hk'aw nyi g'a ve liꞈ yuˬ tawˆ (download) ve awˬ hk'aˇ pa ve A shu Yaˬhoˉvaˬ ve A loˍ Awˬ hk’aˇ suh Te Chehˇ ve le


1 Bheiqtuvluv 3 AEU - Alhai dul dai, khaqma juq-ol. - Bible Search\n1 Bheiqtuvluv 2 1 Bheiqtuvluv 4\n1 Bheiqtuvluv 3\nMiqyaq yovyaq nail gaiqlaq bhai nl heeq phaq-ail tsaq nail phaq\n1-2Alhai dul dai, khaqma juq-ol. Yovqgavq nail yovjil nail kov-uvq bhai jaol yaoq. Alhai nl nail bhaqda nee, yaqyov-aq teevq pav ganav juq Miqyail nail daoq bhai neema maq thaqtsaol khi ngaol-aoq, nuljuq Miqyail bhai ev khi aqsee aqdaol daol dai doevq nail bhai aqyu juq ya moel haq neq, nuljuq khul teevq phaq iqsanl maq cavq khi ngaol-aoq, nuljuq alhai doevq nail ngel-i mail, aqyu juq neema thaqtsaol lal nia nail ngaol. 3Tsailkheel al jaiq jel dai lav sav nail, phul heel al jaiq jel dai goe nail, aqgaq aqdoi doi nail, alhai aqmaol nail lavqniil phao heldaiq meeq lal dai, thaq lav sav. 4Nuljuq nail aqmaol heldaiq meeq lal dai, neema lavqkhoel phao niailhai lav sav yaoq. Neema neenuq neebeiv aol khi, neema aqmeeq phaq aol yaoq. Alhai heldaiq meeq lal dai lav sav nail phaq neq, maq cov-ail nia nail nee ovqtavq, Miqyail nail sivtavq bhai aqphoiq phoiq deedee nail phaq pevq nail ngaol. 5Milnee uqnee nee Miqyail bhai ev nail yaqmai-aq juq iqsanl, aivq bhai noeqthunq khi yovqgavq nail aqmaol heldaiq meeq lal dai, alhai lav sav-a nail ngaol. Aqyu juq neq, yovqgavq nail yovjil nail kov-uvq bhai aqmeeq-ai jaol-a nail ngaol. 6Saqlal neq, Aqbhaqlaqhaq nail kov-u bhai jaol khi, aivq bhai heeqphaq dai, khul-a nail ngaol. Nuljuq aqmeeq phaq nl nail nee ovqtavq, geesil nail neema maq aol haq neq, Saqlal nail yaqmiq khe-ai, dul nail ngaol.\n7Alhai dul dai, yaqyov-aq juq-ol, yovqgavq nail khaqma nee mail jaol-u phao, aivq nail haqbhoil saol-nvq bhiq nail neema aol yaoq. Aivq naoq-ai nee maqtsil gaq bhaq khi ngaol-aoq, naoq-ai nee mail aqdoevq bhi doevq nail kovpavq ya-a nail ngel-i mail, aivq bhai ev bhiq yaoq. Alhai nl haq neq, nuljuq geeqlaoq hal nail bhai lav tsoiq nail phaq maq jiav-ail.\nHeeq nia nail neema aqhaol haol dai bhi jiav yaoq\n8Haoqnao naosaq niailhai ge movq-ail nial. Nuljuq iqsanl neema teevq heeq bhai tavq yaoq. Teevq gaq nee teevq gaq gaoqhaq yaoq. Aqivq jaqbheq nail gaiqlaq bhai gaiq-a nail khe-ai gaiq-a yaoq. Neema neenuq neebeiv aol khi, aqmeeq phaq nl movq nail neema bhi aol yaoq. 9Yu haqeiv nail phaq nl lal khi ngaol-aoq, haqeiv nail phaq thaq nl kovq bhiq. Yu khal ge movq-ail ge lal khi ngaol-aoq, khal ge movq-ail thaq ge kovq bhiq. Aqyu juq bhai geeqlaoq bivq yaoq. Khul khi mail dai ngal-aq neq, nuljuq geeqlaoq ya dai, Miqyail nuljuq bhai khul-a nail ngaol. 10Jalliq lavqkhoel bhai gevq-ai thaq nail khe-ai,\n“Aqdoevq doevq movq nail\nneema aol khi\naqn aqmeeq bhai\nmoel movq nail tsaol-aq,\nyovqgavq nail moeqlal\nhaqeiv nail daoq thaq ge,\ngoiqbhaoq thaq bhaoq.\n11Haqeiv nail phaq bhai\ngail jao jao khi,\naqmeeq phaq nl yaoq.\nTsaq lai jil lai nail\nphaq bhai halpov khi,\nal nail haoqnao tsaothe yaoq.\n12Khul khi mail dai\nheldaiq thailthaiq nail ngaol.\nAivq aqyu juq nail\nhal daoq bhai\ngaiq thailthaiq nail ngaol.\nhaqeiv nail phaq\nkhal nl nail tsaol-aq bhai\nMiqyail maq heldaiq\n13Nuljuq laijai laijai-ail aqmeeq phaq nl haq neq, khaq sil gaq nuljuq bhai lav tsoiq lal nia nail-aiq. 14Thailhai ngaol-aoq, aqtsaq aqdaol daol dai nl-a nail bhaqda nee, nuljuq yaq daq haq neq, geeqlaoq eeq nail ngaol. Nuljuq bhai khoeq lal jiovq lal nail tsaol-aq juq bhai thaq geesil. Thaq tsaoq deel-nq-ail. 15Khali neq, Heeqphaq ngaol dai, yovqgavq nail neema lavqkhoel bhai yovqgavq saol-nvq khi, aivq bhai ev yaoq. Nuljuq-i mail noeqthunq-ai thaq nail ganl bhai yu naldaiq lal haq neq, khalhai ya ge kovq bhiq nail dai, khaq mao iqsanl aqmeeq-ai lainq-ai thaq yaoq. 16Thailhai ngaol-aoq, neema neenuq neebeiv aol khi ev nail lavqkhoel nee ge kovq bhiq yaoq. Nuljuq nail heeq nia nail neema aqhaol haol dai, bhi jiav yaoq. Alhai bhi jiav haq neq, Khali nail lavqkhoel bhai nuljuq aqmeeq phaq nl nail bhai ge doil nail tsaol-aq juq, yovqgavq nail daoq bhai yovqgavq ya haqsil nail ngaol. 17Miqyail neema tsaq haq neq, aqmeeq phaq nl nail ngel-i mail, ya daq-a nail neq, haqeiv nail phaq nl-a nail ngel-i mail ya daq-a nail nee maqtsil, meeq jaiq nail ngaol.\n18Khul khi mail dai ngal-aq neq, ngadao nail oeqbal nail haqbhoil Khali teevq pov khanq sil-a nail ngaol. Ngadao bhai Miqyail jaol nail bha hevq kol laivq kivq dai, tsaq nail daol nail al gaq, maq tsaq maq daol nail tsaol-aq nail haqbhoil khanqsil-a nail ngaol. Aivq sil khi ngaol-aoq, Aqhaqlal Miqyail bhaqda nee doevq kovq lal-a nail ngaol.\n19Aivq Aqhaqlal lavqkhoel nee ail khi, thaonq bhai laol-ai thaq nail aqhaqlal juq bhai daoq cavq daoq cov cov ail-a nail ngaol. 20Aqhaqlal al juq neq, Nol-avq nail yeel bhai Miqyail nail daoq bhai neema maq thaqtsaol nail tsaol-aq juq nail aqhaqlal ngaol. Nol-avq laovq laovq ma lav sav thailthaiq-u phao, aqyu juq Miqyail nail daoq bhai neema thaqtsaol lal dai, Miqyail ol ol-ail daonq khi ngaol-aoq, aqyu juq neema maq thaqtsaol lal-al. Tsaol-aq eivq gaq taivq-ail ulcuvq lavqkhoel nee ya jel ail-a nail ngaol. 21Alhai dul dai, niil aq-il, ulcuvq saol nail phaq nuljuq bhai bhi jel-ail lavq nail ngaol. Ulcuvq saol nail dai ge nail neq, aqmaol bhai leivq nail aqjiivq aqcavq phaq bhai tsiqhaol nail bhai ge nail maq ngel-ail. Yeiqsul Khali doevq kovq lal-a nail ngel-i mail, Miqyail nail sivtavq bhai heeq nia nail neema haol lal nail bhai ge nail ngaol. 22Yeiqsul Khali neq, nqtavq kovtavq bhai dav lai khi, Miqyail nail lavqmal phao jaoldeel-nvq thaq nail ngaol. Nqtavq gaqkhoel maqkhaiq, uvthaiq nail juq maqkhaiq, bhaqaoq eeq nail juq maqkhaiq, aivq nail kov-uvq bhai jaol nail ngaol.


Gaqkhoel 2 AEU - Bheiqdeiqgoldeiq nail bhaoqaiq lav sav - Bible Search\nGaqkhoel 1 Gaqkhoel 3\nMeeqnail Haolnail Aqhaqlal yavq kha lee-a nail ganl\n1Bheiqdeiqgoldeiq+ nail bhaoqaiq lav sav nail aqn kev lal-u phao, aqyu juq teevq gaq khe-ai jil lai khi jaol-a nail ngaol. 2Aq-u phao, lilmoel lil ma bhoe nail khe-ai teevq pov taivq-ail, nqtavq nee mail aqthel meel dov-ai leevq-a nail ngaol. Aqyu juq-i mail jaoldeel-nvq thaq nail ilkhaol il lao lao-ail aqthel al meel bhee ail-a nail ngaol. 3Aq-u phao, aqyu juq moeqlal khe-ai dul nail miqjaq miqlail bhai ya moel-a nail ngaol. Miqjaq miqlail al juq neq, bhoil-ai thaq khi, yaoq gaq yaoq-ao nee nail kovtavq bhai naq lai khi, jiav nail ngaol. 4Aqyu juq iqsanl mail, Meeqnail Haolnail Aqhaqlal bhee lal khi, Aqhaqlal Miqyail-i mail bhi ge bhi thail-a nail khe-ai, mee nia phaq nail daoq ge-a nail ngaol.\n5Aq-u phao, Miqyail bhai ev nail Yuldav nail tsaol-aq juq Yeiqlulsaqlaiq meenq bha jaol nail ngaol. Aqyu juq neq, miltsaq kovtavq bhai jiav nail, milkhaoq yaoq khaoq yaoq-ao nee mail lal-a nail ngaol. 6Aqthel al ya gaiq-u phao, tsaol-aq munl munl ma jil lal khi, ge-a nail daoq al daoq bhai yovqgavq nail daoq nee mail yovqgavq ya gaiq-a nail ngel-i mail, noeq-u maq dov dai, pevq ail-a nail ngaol. 7Aqyu juq noeq-u maq dov dai, pevq-ail khi ge nail: “Daoq ge thailthaiq nail tsaol-aq niil juq iqsanl mail, Gaqliqlail tsaol-aq maq ngel-ail laiq. 8Thailhai phal-iq neq, ngadao juq yaoq gaq yaoq-ao nee, yovqgavq nail jeq-e nail daoq nee mail khalhai gaiq lee-a nail-aiq. 9Ngadao juq neq, Bhaqthil milkhaoq, Miqdil milkhaoq, Illaq milkhaoq, Miqsolbholtaqmil milkhaoq bhai jaol nail tsaol-aq, Yuldav khi mail Gaqbhaqdaolciv milkhaoq bhai jaol nail tsaol-aq, Bhoqthul khi mail Aqsil-aq milkhaoq bhai jaol nail tsaol-aq. 10-11Phuqgil khi mail Paqbhullil milkhaoq bhai jaol nail tsaol-aq, Iljiltuv milkhaoq khi mail Khulleiqniq milkhaoq aqjail bhai jiav nail Liqbhul milkhaoq bhai jaol nail tsaol-aq, Lolmav meenq nee mail lal-a nail daq-i juq, Yuldav nail tsaol-aq maqkhaiq, Yuldav nail tsaol-aq nail aol thaoq nail yu nail jeq-e juq maqkhaiq, Gaqlaqdeiq tsaol-aq khi mail Aqlal tsaol-aq, Miqyail-i mail nl-a nail eeq deedee nail ganl juq iqsanl mail, ngadao yovqgavq nail daoq nee mail, yovqgavq ya gaiq-a nail ngaol” dai, ge nail ngaol. 12Aqyu juq iqsanl mail noeq-u maq dov dai, pevq lai khi, “Khalheel meeq nial niil neq” dai, teevq gaq nee teevq gaq naldaiq nail ngaol.\n13Thailhai ngaol-aoq, teevq pav ganav juq neq, khal ge movq-ail ge ge-ail khi, “Aqyu juq neq, jilpheeq daol bov thaq nail niil” dai, ge nail ngaol.\nBheiqdeiqgoldeiq nail bhaoqaiq bhai Bheiqtuvluv daoq cavq daoq cov cov-a nail ganl\n14Aq-u phao, Bheiqtuvluv gaqkhoel tsel teevq gaq nee mail thulphaol khi, tsaol-aq al juq bhai aqthel aqkav kav dai, ge bhiq-a nail: “Yuldav nail tsaol-aq khi mail, Yeiqlulsaqlaiq meenq bha khal jaol nail tsaol-aq juq-ol, ngal ganl niil juq ge lavq bhel. Aqmeeq-ai naldaiq dei-eiq. 15Tsaol-aq niil juq neq, nuljuq noeq nail khe-ai, jilpheeq daol bov-a nail maq ngel-ail. Khul khi mail dai ngal-aq neq, niil aq-il neq, nqhao laoma naqli goiq lavq bhee lal-al teevq-eel ngaol. 16Ganl niil neq, Miqyail nail haqbhoil gedan nail Yaol-illav-i mail ge-ai thaq nail kheel ngaol.\n17Yaol-illav ge nail:\nge-ai thaq nail daoq neq,\ndaoq loi loi lai nail\naqn aqyanq lavqkhoel,\njeq-e jaq-a iqsanl nail\nngal ngaq nail Aqhaqlal\nhoeldav bhiq naol.\nyaqmiq yaqyov juq,\nMiqyail nail haqbhoil\nmalyov yovkhaoq juq\nnee ya moel naol.\njoiqmaoq juq iqsanl,\nnvmav mav moel naol.\n18Aqn aqyanq al\nkev lee-u phao,\nngaq nail yaqkav\njuq nail kovtavq bhai,\nmaq tselpav dai,\nngaq nail Aqhaqlal\nhoeldav bhiq khi,\nngaq nail haqbhoil\nbhi gedan naol.\nnoeq-u maq dov nail phaq\nngal bhi moel naol.\ntovq nail khi mail\nbhai bhi heeq\nbhi moel nail niil juq\nbhi moel naol.\neeq deedee nail\nmaq kev lee-u nee mail,\nnlma navtsee dai\npevq ail khi,\nnel lal naol.\nHeeqphaq Yeiqsul bhai\nkhal hal nail yaoq\ngaq yaoq-ao nee bhai,\nbhiq naol’ dai,\nYaol-illav ge-ai thaq nail ngaol.\n22Ilsaqleiqlal nail tsaol-aq juq-ol, ngaq nail daoq aqmeeq-ai naldaiq yaoq. Naqsaqlail meenq yaq Yeiqsul neq, nuljuq heeq nia nail khe-ai, Miqyail aivq bhai juq khi, nuljuq nail sivtavq bhai bhaqaoq eeq nail ganl juq, noeq-u maq dov nail phaq khi mail bhi heeq bhiq moel nail phaq nl-a nail ngaol. Ganl al juq bhai heldaiq-u phao, Miqyail aivq bhai salkhil khanq nail bhai, bhaqlaoq kheq dai dov lal-a nail ngaol. 23Iqmoeq-u nee Miqyail heeq nia khi noeqceiv-ai thaq nail khe-ai, Yeiqsul yu nail aqlavq lavqkhoel bhai av bhiq nail bhai ya daq-a nail ngaol. Nuljuq oeqbal nl nail yu nail jeq-e bhai juq khi, aivq bhai lavqyavq kovtavq bhai tavq heivq-a nail ngaol. 24Thailhai ngaol-aoq, Miqyail aivq bhai gaoq bhi doevq kovq lal-a nail ngaol. Haq nail aoq nail sil nail lavqkhoel nee Miqyail aivq bhai pheel bhiq-a nail ngaol. Khul khi mail dai ngal-aq neq, sil nail phaq aivq bhai maq nieivq thaiq nia-ail. 25Aivq nail ganl Daqbhil niailhai ge-ai thaq nail ngaol:\nngaq nail sivtavq bhai\nkhaq mao iqsanl\njaol nail bhai,\nngal ya moel-a nail ngaol.\nNgal khaq mao\niqsanl ivq dai,\naivq ngaq nail lavqmal\nphao jaol nail ngaol.\n26Alheel ngel-i mail,\nngaq nail neema\nneesal ya khi,\ntsail nail lavqkhoel,\ndaoq ge nail ngaol.\nngaq nail aqmaol\nya doevq nail ngaol.\n27Khul khi mail dai\nnaol ngaq nail\nsil nail milkhaoq bhai\ngaq nail aqmaol\nmaq ya buvq\nmaq ya tsiq-ail dai,\nnaol nl naol.\ndoevq nail gailkhaol\nnaol ngaq bhai cavq\nnaq lavq-a nail ngaol.\nNaol ngaq-ai nee mail\njaol nail ngel-i mail,\ntsail nail phaq\nbhee nail ngaol’ dai,\nDaqbhil ge-ai thaq nail ngaol.\n29Aqivq jaqbheq juq-ol, eeq dee heel deedee nail, ngadao nail aqbhu heeqphaq Daqbhil nail ganl, ngal nuljuq bhai daolcoev dai, ge lavq bhel. Aivq sil khi, aivq bhai bavq pheeq-a nail luqdaol yanqgaol kev dai, ngadao juq jaol nail bha jiav nail ngaol. 30Aivq neq, Miqyail nail haqbhoil gedan nail teevq gaq pevq khi, Miqyail-i mail aivq bhai saljial khanq-ai thaq nail phaq bhai, aivq heeq nia nail ngaol. ‘Daqbhil nail jeq-e jaq-a lavqkhoel, Daqbhil khe-ai dul nail heeqphaq teevq gaq bhi dov lal naol’ dai, Miqyail daoqma saljial khanq-ai thaq nail ngaol. 31Alheel ngel-i mail, Khali gaoq doevq kovq lal nail ganl, iqmoeq-u nee mail Daqbhil noeqheeq noeqmoel khi, ge-ai thaq nail ngaol. Ge-ai thaq nail al neq, sil nail milkhaoq nail lavqkhoel, Khali bhai maq khaonq nail nee ovqtavq, aivq nail aqmaol maq ya buvq maq ya tsiq-ail dai, ge-ai thaq nail ngaol. 32Miqyail neq, Yeiqsul al gaq bhai gaoq bhi doevq kovq lal-a nail ngaol. Nvjuq iqsanl mail ganl al salkhil khanq nail ngaol. 33Alheel ngel-i mail, Miqyail nail lavqmal phao aivq bhai thaqeeq thaqheel khi, Meeqnail Haolnail Aqhaqlal bivq naol dai, Aqbhu Miqyail-i mail daoqma saljial jaq-ai thaq nail khe-ai, aivq bhai bivq-a nail ngaol. Niil aq-il nuljuq ya gaiq ya moel thailthaiq nail khe-ai, Yeiqsul Aqhaqlal Miqyail hoeldav lavq-a nail ngaol. 34-35Daqbhil neq, nqtavq kovtavq bha dav lai-a nail maq ngel-ail. Thailhai ngaol-aoq, aivq ge nail:\nngaq nail Heeqphaq\nbhai ge bhiq-a nail:\nNaoq bhai neejiav\njiav nail tsaol-aq bhai,\nnaoq nail aqkhil\nngal bhi jaol-u n-gaol kev dai,\nngaq nail lavqmal phao\njaoldeel yaoq’ dai,\n36Alheel ngel-i mail, Ilsaqleiqlal nail jeq-e jaq-a iqsanl mail niilniai aqmeeq-ai heeq kivq thaq-ai yaoq. Nuljuq-i mail lavqyavq kovtavq bhai tavq heivq-a nail Yeiqsul al gaq bhai, Miqyail-i mail Heeqphaq khi mail Khali bhi pevq lal-a nail ngaol” dai, Bheiqtuvluv ge bhiq-a nail ngaol.\n37Tsaol-aq al juq daoq al daoq ya gaiq-u phao, aqyu juq nail neema lavqkhoel bhai suqsaq lal bhiq khi, “Aqivq jaqbheq juq-ol, nvjuq khalhai ya khi nail-aiq” dai, Bheiqtuvluv khi mail gaqkhoel yaoq juq yaoq bhai naldaiq-a nail ngaol.\n38Bheiqtuvluv aqyu juq bhai ge bhiq-a nail: “Miqyail nuljuq nail oeqbal phaiq nia dai, nuljuq yaoq gaq yaoq nee, oeqbal noeq pov khi, Yeiqsul Khali nail aqmil kov-uvq nee ulcuvq saol yaoq. Alhai nl haq neq, nuljuq Miqyail-i mail bivq-ai leevq-a nail kovpavq, Meeqnail Haolnail Aqhaqlal ya naol. 39Khul khi mail dai ngal-aq neq, ‘Nuljuq bhai Meeqnail Haolnail Aqhaqlal bivq naol’ dai, Miqyail-i mail ge-ai thaq nail daoqma saljial daoq nuljuq nail haqbhoil iqsanl, nuljuq nail yaq nail haqbhoil iqsanl, eqyal bha jaol nail tsaol-aq juq nail haqbhoil iqsanl, ngadao nail Heeqphaq Miqyail-i mail khal khul nail tsaol-aq juq nail haqbhoil iqsanl, ge-ai thaq nail ngaol” dai, Bheiqtuvluv ge bhiq-a nail ngaol.\n40Bheiqtuvluv neq, aqyu juq bhai mee nia phaq ge ge-ail cavq bhiq cov bhiq khi, gaq gaoq bivq-a nail ngaol. “Yeel niil yeel bhai doevq nail haqeiv nail tsaol-aq niil juq nail kovtavq bhai kev lee nail khi lainq-ai thaq nail phaq nail lavqkhoel bhai, nuljuq ya jel-ail dai, hevqkovq nail phaq bhai hav bhoel yaoq” dai, gaq bivq-a nail ngaol. 41Aivq daoq cavq daoq cov cov nail bhai tsaol-aq maodai gaq neema thaqtsaol lal khi, ulcuvq saol-a nail ngaol. Aq-u n-gaol, tsaol-aq hail hinl gaq bhee dai, aqyu juq nail munl bhai aol lal-a nail ngaol.\nKhali yaq juq khalhai nl-a nail ganl\n42Tsaol-aq al juq neq, gaqkhoel juq-i mail cavq bhiq cov bhiq nail daoq naldaiq nail nee ovqtavq, teevq gaq nee teevq gaq aqtsaoq tsaoq nail ngaol. Aqyu juq jaq tavq daol tavq nail nee ovqtavq, geeqlaoq hal nail ngaol. Aqyu juq khaq mao iqsanl al juq nl nail ngaol. 43Aq-u phao, tsaol-aq iqsanl mail noeq-u maq dov dai, pevq-ail khi geesil nail ngaol. Khul khi mail dai ngal-aq neq, gaqkhoel juq neq, noeq-u maq dov nail phaq khi mail bhi heeq bhi moel nail juq mee nia phaq nl dol lavq-a nail ngaol. 44Yeiqsul bhai neema thaqtsaol nail tsaol-aq iqsanl mail teevq munl taivq-ail munl khi, nlmaoq iqsanl mail teevq gaq khe-ai yuq-a nail ngaol. 45Aqyu juq yovqgavq nail nlmaoq juq gaoq khi, loq nail tsaol-aq juq bhai bhoil bhiq-a nail ngaol. 46Aqyu juq yaoq n yaoq n nee mail uqhuq thaoq nail ilkhaol il ma bhai teevq gaq khe-ai jil lai nail nee ovqtavq, aqyu juq nail neema neenuq neebeiv aol khi ilkhaol bhai lavqkhiq tsail deedee nail lavqkhoel, jaq tavq daol tavq nail ngaol. 47Aqyu juq Miqyail bhai tsiqeeq nail ngaol. Tsaol-aq iqsanl mail aqyu juq bhai neekhaol sil nail ngaol. Hevqkovq nail phaq ya-a nail tsaol-aq juq, teevq n nee teevq n aqyu juq nail munl lavqkhoel bhai bhi mao lal dai, Miqyail nl-a nail ngaol.


Maqkul 5 AEU - A bhai nee ngal-aq, aqyu juq ngaqkha a - Bible Search\nMaqkul 4 Maqkul 6\nNeivq aol nail Gaqdaqlal tsaol-aq teevq gaq bhai bhi meeq lai-a nail ganl\n1A bhai nee ngal-aq, aqyu juq ngaqkha a phao lelkhel bha jiav nail Gaqdaqlal milkhaoq bhai ail kev-a nail ngaol. 2Yeiqsul laovq nee mail dov lal-u phao, neivq aqcavq aol nail tsaol-aq teevq gaq teevq pov taivq-ail luqdaol nee dov lee khi, Yeiqsul bhai thaoqphuq lee-a nail ngaol. 3Tsaol-aq al gaq luqdaol bhai taivq-ail jaol nail ngaol. Tsaol-aq teevq gaq iqsanl, aivq bhai maq pheethaiq nia-ail. Hailcav-i mail pheethaiq khi ngaol-aoq, maq pheethaiq nia-ail. 4Yu aivq bhai hailcav oil khi aqkhil aqlavq bhai mee nia pov pheethaiq khi ngaol-aoq, aivq nail aqlavq bhai pheethaiq-ai thaq nail hailcav he ceiv khi, aivq nail aqkhil bhai pheethaiq-ai thaq nail hailcav iqsanl ngaoq keivq nail ngaol. Aivq gaq kav deedee khi, tsaol-aq teevq gaq iqsanl aivq bhai maq lav goil nia-ail. 5Nqkiv n-gaol maqkhaiq, luqdaol bhai khi mail gaoqjaoq doi dai gul gul-ail tsao khi, lovmav-i mail aivq nail aqmaol bhai khaoq pav khaoq sav nail ngaol.\n6Yeiqsul eqyal bha lal thailthaiq nail bhai, tsaol-aq al gaq ya moel-u phao, Yeiqsul nail sivtavq bhai tsaol-aivq khi, uqhuq thaoq-a nail ngaol. 7Aivq mailma-ail gul gul-ail: “Iqsanl nail kovtavq bhai eeq jaiq heel jaiq nail Miqyail nail Yaqyov Yeiqsul-ol, naol ngaq bhai khalhai tavq nail-aiq. Naol ngaq bhai thaq khoeq thaq jiovq lavq dei-eiq dai, Miqyail nail sivtavq bhai ngal naoq bhai hal naol” dai, ge bhiq-a nail ngaol. 8Khul khi mail alhai ge nail dai ngal-aq neq, neivq aqcavq al, aivq nail lavqkhoel nee dov ail yaoq dai, Yeiqsul aivq bhai ge bhiq-a nail ngaol.\n9“Naol khul dai mil-ai thaq nail-aiq” dai, Yeiqsul aivq bhai naldaiq-u phao, “Nvjuq mao-ail mao nail ngel-i mail, mao-ail mao nail genl dev nail munl munl ma dai, khul nail ngaol” dai, ge kovq bhiq-a nail ngaol. 10“Milkhaoq niil khaoq nail lavqkhoel nee nvjuq bhai thaq the dov lavq dei-eiq” dai, aqyu juq Yeiqsul bhai hal deedee nail ngaol.\n11Gaoqjaoq al jaoq nail beivkhaiq bhai wavq mao deedee nail teevq munl gavjaq thailthaiq nail ngaol. 12“Wavq al juq nail lavqkhoel, nvjuq bhai bhi aol ail lavq yaoq” dai, neivq aqcavq al juq Yeiqsul bhai hal-a nail ngaol. 13Aq-u phao, Yeiqsul neivq al juq bhai bhi dov ail-a nail ngaol. Neivq aqcavq al juq dov ail khi, wavq al juq nail lavqkhoel bhai aol ail-a nail ngaol. Wavq al juq beivkhaiq bhai tsao khal-aivq khi, ngaqkha bhai ga puvq heivq gil ail-a nail ngaol. Wavq al juq neq, nvq hinl maol niidai bhee nail ngaol.\n14Wavq bhai lovq nail juq neq, tsaoq kol-aivq khi, meenq juq, julgu juq bhai ganl al ge gaiq bhiq lai-a nail ngaol. Alheel ngel-i mail, pevq lal-a nail ganl al bhai heldaiq duq nail dai khi, tsaol-aq maodai lal-a nail ngaol. 15Aqyu juq, Yeiqsul jaol nail bha lal kev-u phao, neivq aol daiq-a nail tsaol-aq al gaq, aqgaq aqdoi doi khi jaoldeel-nvq thaq nail bhai ya moel-a nail ngaol. Aivq neema aqlil khe-ai pevq kovq lal-a nail bhai iqsanl, ya moel-a nail ngel-i mail, geesil deedee lal bhiq-a nail ngaol. 16Iqmoeq-u nee ganl al bhai khal ya moel-a nail tsaol-aq juq, neivq aol daiq-a nail tsaol-aq al gaq khalhai pevq lal-a nail ganl khi mail, wavq al juq khalhai pevq ail-a nail ganl, yu bhai ge daiq bhiq-a nail ngaol. 17“Nvjuq nail milkhaoq lavqkhoel nee mail dov ail lavq yaoq” dai, aqyu juq Yeiqsul bhai hal-a nail ngaol.\n18Yeiqsul laovq bhai aol ail-u phao, neivq aol daiq-a nail al gaq, “Naoq-ai nee mail bhi jaol lavq yaoq” dai, Yeiqsul bhai hal deedee-a nail ngaol. 19Thailhai ngaol-aoq, Yeiqsul aivq bhai maq bhi jaol dai ge bhiq-a nail: “Naoq nail ilkhaol bha kovq ail khi, Heeqphaq Miqyail naoq bhai khadai gaoqhaq lavq-a nail ganl naoq nail jeq-e jaq-a bhai ge bhiq ail yaoq” dai, ge bhiq-a nail ngaol. 20A bhai nee ngal-aq, aivq kovq ail khi, Yeiqsul aivq bhai khadai tsaojao-ai lavq-a nail ganl, Deiqgaqbhaollil milkhaoq doi dai ge bhiq-a nail ngel-i mail, tsaol-aq iqsanl mail noeq-u maq dov dai, pevq ail-a nail ngaol.\nYaqillu nail yaqmiq khi mail Yeiqsul nail phailkhaoq bhai thoiqtsi-a nail ganl\n21Yeiqsul laovq jeeq khi nia phao lelkhel bhai gaoq ceiv lal-a nail ngaol. Aivq ngaqkha daolbhaq bhai jaol-u phao, tsaol-aq munl munl ma aivq jaol nail bha jil lal-a nail ngaol. 22Aq-u phao, Yaqillu dai mil-ai thaq nail gaq Yeiqsul jaol nail bha lal-a nail ngaol. Aivq neq, uqhuq thaoq nail ilkhaol bhai heldaiq nail aqivq teevq gaq ngaol. Aivq Yeiqsul bhai ya moel-u phao, aivq nail aqkhil daoqthaoq bhai peevqceevq kovdoiq doiq nail lavqkhoel nee gaolbeiv khi uqhuq thaoq-a nail ngaol. 23Aivq Yeiqsul bhai ge bhiq-a nail: “Ngaq nail yaqmiq sil-aiq nail ngaol. Aivq meeq lai khi ya doevq dai, naol aivq nail kovtavq bhai aqlavq bavq dav lee lavq yaoq” dai, hal deedee nail ngaol. 24Alheel ngel-i mail, Yaqillu nail haoqnao Yeiqsul tsaothel-aivq-a nail ngaol.\nYeiqsul nail haoqnao tsaothe jaol nail tsaol-aq mao deedee nail ngel-i mail, aivq nail teevq jaoq tsaol-aq maq thaoq pav tsaol dai, tsao jaol-nvq thaq nail ngaol. 25Aq-u phao, tsel-nvq kovq bhee dai, aqsivq dov dov-ail nal thailthaiq nail yaqmai-aq teevq gaq jaol nail ngaol. 26Jagaq coev nail saqlaq maodai gaq-i mail bhi lav sav daiq thaq nail ngaol. Aivq khal jiav nail phaq iqsanl mail gaoq jaq khi lav sav khi ngaol-aoq, maq meeq lai bhiq-a nail nee ovqtavq, gaoq nal jaiq lal bhiq thaq nail ngaol. 27Aivq Yeiqsul nail ganl ya gaiq daiq-a nail ngaol. Alheel ngel-i mail, tsaol-aq munl munl ma nail gaoltsi bhai aivq aol ail khi, Yeiqsul nail haoqnaol phao nee, Yeiqsul nail phailkhaoq phaildaoq bhai thoiqtsi ail-a nail ngaol. 28“Aivq nail phailkhaoq phaildaoq bhai taivq-ail ngal ya thoiqtsi khi ngaol-aoq, ngaq nail nalgoel niil meeq lai naol” dai, yaqmai-aq al gaq, aivq bhai aivq ge nail ngaol. 29Yeiqsul nail phailkhaoq phaildaoq bhai thoiqtsi-a ngal-aq, teevq pov taivq-ail, aivq aqsivq dov dov-ail nal thailthaiq nail nalgoel al teevq pov taivq-ail tsil lai khi, “Ngal meeq lai-aoq nial” dai, aivq bhai aivq heeq nia-a nail ngaol.\n30“Ngaq nail lavqkhoel khe bhaqaoq dov ail-aoq nial” dai, Yeiqsul heeq nia nail ngel-i mail, aivq tsaol-aq munl munl ma bhai haoqnaol naolkovq kovq daiq khi, “Ngaq nail phailkhaoq bhai khaq sil gaq thoiqtsi-a nail-aiq” dai, naldaiq bhiq-a nail ngaol.\n31“Tsaol-aq munl munl ma juq, naoq bhai thaoq gaiq thaoq tsi thailthaiq khi ngaol-aoq, ngaq bhai khaq sil gaq thaoq tsi-a nail-aiq dai, naol naldaiq nail laiq” dai, aivq nail yaqlaol juq Yeiqsul bhai ge bhiq-a nail ngaol.\n32Thailhai ngaol-aoq, aivq nail phailkhaoq bhai thoiqtsi-a nail gaq bhai ya moel dai, Yeiqsul neq, jaoqlaol jaoqlaol dai, heldaiq-a nail ngaol. 33Yaqmai-aq al gaq aivq nail aqmaol khalhai pevq lal-a nail bhai heeq nia-a nail ngel-i mail, geesil khi aqjuq juq juq-ail aqyu juq nail lavqkhoel nee dov lal khi, Yeiqsul nail aqkhil daoqthaoq bhai peevqceevq kovdoiq doiq nail lavqkhoel nee gaolbeiv khi, ganl iqsanl mail daolcoev dai, ge dov bhiq gil-a nail ngaol. 34“Yaqmiq-ol, naol ngaq bhai neema thaqtsaol nail ngel-i mail, meeq lai-a nail ngaol. Neesal-ovq nail lavqkhoel nee kovq ail yaoq. Naoq nail nalgoel meeq lai-aoq nail ngaol” dai, Yeiqsul aivq bhai ge bhiq-a nail ngaol.\n35Yeiqsul alhai ge thailthaiq-u phao, Yaqillu nail ilkhaol nee tsaol-aq teevq juq lal khi, “Naoq nail yaqmiq sil-aoq nail ngaol. Saqlaq bhai thaq gaoq lav suqsaq” dai, Yaqillu bhai ge gaiq bhiq lal-a nail ngaol.\n36Tsaol-aq al juq alhai ge khi ngaol-aoq, Yeiqsul neq, Yaqillu bhai: “Khaoq thaq laol. Ngaq bhai neema thaqtsaol yaoq” dai, ge bhiq-a nail ngaol.\n37A bhai nee ngal-aq, Bheiqtuvluv, Yaqkov, Yaqkov nail jaqbheq Yaolhaq, aqyu juq maq ngel nail neq, yu teevq gaq bhai iqsanl aivq nail haoqnao maq bhi tsaothel lavq dai, bhi jaol ail ceevq-a nail ngaol. 38Yeiqsul uqhuq thaoq nail ilkhaol bhai heldaiq nail aqivq gaq pevq nail Yaqillu nail ilkhaol bhai ail kev-u phao, nioilkhaoq khaoq khaoq-ail suqsaq thailthaiq nail bhai ya moel-a nail ngaol. 39Yeiqsul ilkhaol lavqkhoel bhai aol lai khi, aqyu juq bhai ge bhiq-a nail: “Nuljuq khul khi mail nioilkhaoq khaoq khaoq-ail suqsaq thailthaiq nail-aiq. Yaq niil gaq sil-a nail maq ngel-ail. Iqthaiq kov-ai thaq nail niil” dai, ge bhiq-a nail ngaol. 40Thailhai ngaol-aoq, aqyu juq Yeiqsul bhai helsil nail ngaol.\nYeiqsul aqyu juq bhai the dov khi, yaq al gaq nail aqbhu aqma khi aivq-i mail hel laivq-a nail al hail gaq bhai hevq khi, yaq al gaq bavq thaq-ai thaq nail bhai aol lai-a nail ngaol. 41A bhai nee ngal-aq, Yeiqsul yaqmiq al gaq nail aqlavq bhai nieivq thaiq khi, “Daqlil daq gulmil” dai, ge bhiq-a nail ngaol. Daoqceevq neq, “Yaqmiq-ol, thul yaoq” dai, ge movq nail ngaol. 42Aq-u phao, yaqmiq al gaq teevq pov taivq-ail thul lal khi gailkhaol tsaol-aivq-a nail ngaol. Aivq nail aqkovq neq, tsel-nvq kovq bhee nail ngaol. Alhai pevq lal-a nail bhai ya moel-u phao, tsaol-aq al juq noeq-u maq dov dai, pevq deedee ail-a nail ngaol. 43“Ganl niil teevq gaq bhai iqsanl thaq ge bhiq dei-eiq” dai, Yeiqsul aqyu juq bhai daoq aqkav kav dai bivq-a nail nee ovqtavq, “Yaqmiq niil gaq bhai aoq bhi jaq yaoq” dai iqsanl, aqyu juq bhai ge bhiq-a nail ngaol.


1 Gaolliqthu 12 AEU - Aqivq jaqbheq juq-ol, Meeqnail - Bible Search\n1 Gaolliqthu 11 1 Gaolliqthu 13\n1 Gaolliqthu 12\nAqhaqlal Miqyail-i mail bivq lavq-a nail kovpavq juq nail ganl\n1Aqivq jaqbheq juq-ol, Meeqnail Haolnail Aqhaqlal-i mail bivq lavq-a nail kovpavq juq nail ganl nuljuq heeq nia lal dai, ngal oil movq-ail nial. 2Nuljuq laolkivq yaq pevq-u phao, yu nuljuq bhai hel-aivq nail khe-ai, nuljuq tsaothe khi, daoq maq ge nia nail thaoqphaoq aqma maolkhoel bhai uqhuq thaoq-a nail ngaol. 3Alheel ngel-i mail, ngal nuljuq bhai niailhai bhi heeq kivq movq-ail nial. Tsaol-aq teevq gaq-ail, Miqyail nail Aqhaqlal bhai juq juq-ail, Yeiqsul bhai iqkhail maq yavq-ail. Al ovqtavq, Meeqnail Haolnail Aqhaqlal bhai maq juq haq neq, “Yeiqsul neq, Heeqphaq ngaol” dai, tsaol-aq teevq gaq-ail maq ge nia-ail.\n4Kovpavq maodai phaq jiav khi ngaol-aoq, Aqhaqlal Miqyail teevq gaq teevq-eel ngaol. 5Miqyail nail ganl maodai phaq jiav khi ngaol-aoq, Heeqphaq teevq gaq teevq-eel ngaol. 6Nl dol lavq nail ganl maodai phaq jiav khi ngaol-aoq, tsaol-aq yaoq gaq yaoq-ao nee nail lavqkhoel-ai yaoq phaq yaoq-ao nee bhi nl dol lavq nail gaq, Miqyail teevq gaq teevq-eel ngaol.\n7Yu nail haqbhoil ganl tsoiq dai, Aqhaqlal Miqyail aivq nail tsaol-aq iqsanl bhai, teevq gaq bhai teevq phaq bhaqlaoq kheq dai, bivq-a nail ngaol. 8Aqhaqlal Miqyail neq, teevq gaq bhai neenoeq neekha aol nail daoq ge nia thail nia dai, bivq-a nail ngaol. Aqhaqlal Miqyail al, teevq gaq bhai maodai phaq heeq nia khi al juq bhai ge nia thail nia nail phaq bivq-a nail ngaol. 9Aqhaqlal Miqyail al, teevq gaq bhai neema thaqtsaol nail phaq ivq dai, bivq-a nail ngaol. Aqhaqlal Miqyail al, teevq gaq bhai nal nail goel nail tsaol-aq bhai lav meeq nia nail kovpavq bivq-a nail ngaol. 10Teevq pav ganav juq bhai neq, noeq-u maq dov nail phaq nl nia dai kovpavq bivq-a nail ngaol. Teevq pav ganav juq bhai neq, Miqyail nail haqbhoil gedan nia nail kovpavq bivq-a nail ngaol. Teevq pav ganav juq bhai neq, aqhaqlal juq bhai tsel pav nia nail kovpavq bivq-a nail ngaol. Teevq pav ganav juq bhai neq, daoq mee nia phaq ge nia dai kovpavq bivq-a nail ngaol. Teevq pav ganav juq bhai neq, daoq al juq nail daoqceevq oil dov nia dai kovpavq bivq-a nail ngaol. 11Kovpavq al juq iqsanl mail Aqhaqlal Miqyail teevq gaq nail lavqkhoel nee taivq-ail dov lee khi, aivq neema tsaq nail khe-ai, teevq gaq nee teevq gaq bhai bhi bivq-a nail ngaol.\nAqmaol bhai covq nail alsail nail ganl\n12Aqmaol teevq maol teevq-eel ngaol-aoq, alsail maodai covq nail ngaol. Alsail al juq mao khi ngaol-aoq, aqmaol teevq maol taivq-ail pevq nail khe-ai, Khali iqsanl alheel ngaol. 13Khul khi mail dai ngal-aq neq, Yuldav nail tsaol-aq khi Heiqlaqsal nail tsaol-aq maqkhaiq, yaqkav khi jel ail-a nail tsaol-aq maqkhaiq, ngadao iqsanl mail aqmaol teevq maol taivq-ail pevq dai, Aqhaqlal Miqyail teevq gaq teevq-eel nail lavqkhoel ulcuvq saol-a nail ngaol. Ngadao iqsanl nail neema lavqkhoel bhai, Aqhaqlal Miqyail teevq gaq taivq-ail jaol nail ngaol.\n14Aqmaol neq, alsail teevq sail teevq-eel maq ngel-ail. Maodai covq nail ngaol. 15“Ngal aqlavq maq ngel nail ngel-i mail, aqmaol bhai maq tavq-ail” dai, aqkhil ge khi ngaol-aoq, alhai ge nail ngel-i mail, aqmaol bhai maq tavq nail maq ngel-ail. 16“Ngal maivneev maq ngel nail ngel-i mail, aqmaol bhai maq tavq-ail” dai, naqkhaol ge khi ngaol-aoq, alhai ge nail ngel-i mail, aqmaol bhai maq tavq nail maq ngel-ail. 17Aqmaol maol lao-ail maivneev teevq-eel nul neq, khalhai khi gaiq nia nail-aiq. Aqmaol maol lao-ail naqkhaol teevq-eel nul neq, khalhai khi huq nil nia nail-aiq. 18Miqyail aivq neema tsaq nail khe-ai, aqmaol nail alsail juq bhai yovqgavq nail covq duq covq yal bhai bhi covq-a nail ngaol. 19Alsail iqsanl mail teevq phaq taivq-ail pevq haq neq, aqmaol khalhai pevq nia nail-aiq. 20Alsail mee nia phaq dai tselpav khi ngaol-aoq, aqmaol teevq maol teevq-eel ngaol.\n21“Ngal naoq bhai maq loq-ail” dai, maivneev aqlavq bhai maq ge nia-ail. “Ngal naoq bhai maq loq-ail” dai, uqhuq iqsanl aqkhil bhai maq ge nia-ail. 22Aqnuq ngaol dai, ngadao-i mail saol-nvq-ai thaq nail alsail juq iqsanl aqmaol bhai ya bhi covq nail ngaol. 23Khaoqsail maq jiav-ail dai, ngadao-i mail saol-nvq nail alsail juq bhai yaoq juq yaoq-ao nee maqtsil khaoqsail bhi jiav jaiq lal dai, ngadao lav sav nail ngaol. Yu bhai maq bhi moel khaoq nail alsail juq bhai yu nee maqtsil ya lav tsoiq nail ngaol. 24-25Heldaiq meeq nail alsail juq bhai alhai nl nail maq loq-ail. Miqyail aqmaol bhai bhi covq cavq-u phao, aqmaol khe alsail juq maq peiv maq leiv-ail dai, teevq phaq nee teevq phaq saol-nvq tsaq khi tsaojao-ai nia dai, aivq alsail aqnuq juq bhai khaoqsail bhi jiav jaiq-a nail ngaol. 26Alsail teevq sail ya daq haq neq, alsail iqsanl mail ya tsao daq nail ngaol. Alsail teevq sail khaoqsail ya haq neq, alsail iqsanl mail lavqkhiq tsao tsail nail ngaol.\n27Nuljuq neq, Khali nail aqmaol ngaol. Teevq gaq nee teevq gaq aqmaol al nail alsail juq ngaol. 28Miqyail neq, Khali yaq munl lavqkhoel bhai tsaol-aq niil juq bhi jaol-a nail ngaol. Iqmoeq khe juq neq, gaqkhoel juq ngaol. Nvq munl teevq munl neq, Miqyail nail haqbhoil gedan nail juq ngaol. Hail munl teevq munl neq, cavq bhiq cov bhiq nail juq ngaol. Al ovqtavq, noeq-u maq dov nail phaq nl nia nail juq, nal nail goel nail tsaol-aq bhai lav meeq bhiq nia nail juq, yu bhai tsaojao-ai bhiq nail juq, Khali yaq munl bhai heldaiq phail nail aqivq juq khi, daoq mee nia phaq ge nia nail juq, bhi jaol-a nail ngaol. 29Aqyu juq yaoq gaq yaoq-ao nee gaqkhoel maq ngel-ail. Yaoq gaq yaoq-ao nee Miqyail nail haqbhoil gedan nail tsaol-aq maq ngel-ail. Yaoq gaq yaoq-ao nee cavq bhiq cov bhiq nail tsaol-aq maq ngel-ail. Yaoq gaq yaoq-ao nee, noeq-u maq dov nail phaq nl nia nail tsaol-aq maq ngel-ail. 30Yaoq gaq yaoq-ao nee nalgoel lav meeq nia nail maq ngel-ail. Yaoq gaq yaoq-ao nee daoq mee nia phaq ge ge-ail tsiqeeq nia nail maq ngel-ail. Yaoq gaq yaoq-ao nee daoq al juq nail daoqceevq oil dov nia nail maq ngel-ail. 31Nuljuq eeq jaiq meeq jaiq nail kovpavq bhai oil movq deedee yaoq. A bhai nee ngal-aq, iqsanl nee mail maqtsil meeq nail gailkhaol ngal nuljuq bhai cavq naq lavq bhel.


Lolmav 4 AEU - Ngadao nail aqbhu Aqbhaqlaqhaq nail ganl - Bible Search\nLolmav 3 Lolmav 5\nAqbhaqlaqhaq neema thaqtsaol nail ganl\n1Ngadao nail aqbhu Aqbhaqlaqhaq nail ganl khalhai ge heeq. Aivq-i mail ya phuq ya moel-a nail ganl neq, pul-nvq bhai gevq-ai thaq nail niil juq ngaol. 2Nl-a hal-a nail bhaqda nee, Aqbhaqlaqhaq tsaq nail daol nail tsaol-aq pevq lal-al nul neq, aivq neema eeq duq jiav nail ngaol. Thailhai ngaol-aoq, Miqyail nail sivtavq bhai aivq neema eeq duq maq jiav-ail. 3Jalliq lavqkhoel bhai khalhai gevq-ai thaq nail-aiq. “Aqbhaqlaqhaq Miqyail bhai neema thaqtsaol nail ngel-i mail, Miqyail aivq bhai tsaq nail daol nail tsaol-aq ngaol dai, saol-nvq-ai thaq nail ngaol” dai, gevq-ai thaq nail ngaol.\n4Ganl nl nail tsaol-aq, yalgaq aqphoiq ya-u phao, yu aivq bhai kovpavq bivq lavq-a nail ngaol dai, teevq gaq-ail maq saol-nvq-ail. Aivq-i mail nl khi ya nail geel-nvq nail ngel-i mail, ya-a nail ngaol. 5Thailhai ngaol-aoq, nl nail hal nail phaq bhai maq juq dai, neema thaqtsaol nail tsaol-aq bhai tsaq nail daol nail tsaol-aq ngaol dai, Miqyail saol-nvq-ai thaq nail ngaol. Aivq-i mail nl-a hal-a nail bhaqda nee maq ngel-ail. Oeqbal aol nail tsaol-aq juq bhai tsaq nail daol nail tsaol-aq bhi pevq lal nia nail Miqyail bhai, aqyu juq neema thaqtsaol nail ngel-i mail ngaol. 6Tsaol-aq teevq gaq nl nail hal nail bhai maq tavq-ail, Miqyail aivq bhai tsaq nail daol nail tsaol-aq ngaol dai, saol-nvq bhiq haq neq, geeqlaoq eeq nail ngaol. Heeqphaq Daqbhil iqsanl, alhai ge-ai thaq nail ngaol. 7Aivq ge nail:\n“Tsaol-aq khul gaq\nnl bheeq-a nail\nphaiq bhiq khi\naivq nail oeqbal bhai\nlav peivq gil\nbhiq haq neq,\ntsaol-aq al gaq\ngeeqlaoq eeq nail ngaol.\n8Tsaol-aq teevq gaq nail\noeqbal maq thaq haq neq,\neeq nail ngaol” dai,\n9Thailhai phal-iq neq, bavkov uqjaq oev nail aol thaoq nail tsaol-aq taivq-ail geeqlaoq al ya nail laiq. Maq ngel haq neq, aol al maq thaoq nail tsaol-aq iqsanl ya naol laiq. Khul khi mail dai ngal-aq neq, Aqbhaqlaqhaq neema thaqtsaol nail ngel-i mail, Miqyail aivq bhai tsaq nail daol nail tsaol-aq ngaol dai, saol-nvq-ai thaq nail bhai ngadao heeq kivq nail ngaol. 10Miqyail aivq bhai alhai khaq mao saol-nvq bhiq-a nail-aiq. Bavkov uqjaq oev nail aol nl gaq khi mail laiq. Maq ngel haq neq, maq nl-u nee mail laiq. Bavkov uqjaq oev nail aol nl gaq khi mail maq ngel-ail. Maq nl-u nee mail saol-nvq bhiq-a nail ngaol. 11Aqbhaqlaqhaq neema thaqtsaol nail ngel-i mail, bavkov uqjaq oev nail aol maq nl-u nee mail tsaq nail daol nail tsaol-aq pevq lal-a nail ngaol. Aivq tsaq nail daol nail tsaol-aq pevq lal-aoq nail ngaol dai, bhaqlaoq kheq dai bhi dov lal nail dai khi, bavkov uqjaq oev nail aol nl-a nail ngaol. Bavkov uqjaq oev nail aol maq nl khi ngaol-aoq, neema thaqtsaol nail ngel-i mail, tsaq nail daol nail tsaol-aq pevq lal-a nail tsaol-aq iqsanl nail aqbhu gaq pevq lal-a nail ngaol. 12Aqbhaqlaqhaq aivq bavkov uqjaq maq oev-u nee mail, khal doevq-ail ceevq-a nail khe-ai, neema thaqtsaol thaqtsaol-ail doevq nail bavkov uqjaq oev-a nail tsaol-aq juq nail aqbhu gaq iqsanl pevq nail ngaol.\nNeema thaqtsaol nail ngel-i mail, daoqma saljial ya-a nail ganl\n13Miltsaq niil iqsanl, Aqbhaqlaqhaq khi mail, aivq nail aqjievq lilheel bhai jaiqbhoil bivq naol dai, Miqyail saljial jaq-u phao, Aqbhaqlaqhaq aoldaoq kovqdaoq nail haoqnao tsaothe-a nail ngel-i mail, jaq-a nail maq ngel-ail. Thailhai ngaol-aoq, aivq neema thaqtsaol khi, Miqyail aivq-i mail tsaq nail daol nail tsaol-aq bhi pevq lal-a nail ngel-i mail ngaol. 14Khul khi mail dai ngal-aq neq, aoldaoq kovqdaoq bhai juq nail tsaol-aq jaiqbhoil ovq haq neq, neema thaqtsaol nail phaq neq, khul nail ganl maq tsoiq-ail. Daoqma saljial al iqsanl khul nail ganl maq tsoiq-ail. 15Aoldaoq kovqdaoq neq, Miqyail neema phail nail phaq bhi kev lee nail ngaol. Thailhai ngaol-aoq, aoldaoq kovqdaoq maq jiav-ail nul neq, aoldaoq kovqdaoq bhai nl laiq nail phaq iqsanl maq jiav-ail.\n16Alheel ngel-i mail, daoqma saljial bhai ya nia dai neq, neema thaqtsaol nail phaq bhai tavq nail ngaol. Khul khi mail dai ngal-aq neq, geeqlaoq eeljaol bhaqda nee ya nail ngaol. Aqbhaqlaqhaq nail aqjieivq lilheel juq iqsanl daoqma saljial maldil ya-a nail ngaol. Aoldaoq kovqdaoq jiav nail Yuldav nail tsaol-aq juq taivq-ail ya-a nail maq ngel-ail. Ngadao juq iqsanl nail aqbhu Aqbhaqlaqhaq neema thaqtsaol nail khe-ai, khal thaqtsaol nail tsaol-aq iqsanl mail ya nail ngaol. 17Aivq nail ganl Jalliq lavqkhoel bhai gevq-ai thaq nail khe-ai:\n“Ngal naoq bhai\nmaodai nail aqbhu\nbhi pevq lal naol” dai,\nAqbhaqlaqhaq neq, aivq neema thaqtsaol nail Miqyail nail sivtavq bhai saljial ya-a nail ngaol. Miqyail al gaq neq, sil-a nail tsaol-aq bhai gaoq bhi doevq kovq lal nia nail nee ovqtavq, maq jiav nail phaq bhai iqsanl bhi jiav lal nia nail gaq ngaol.\n18Jeq-e jaq-a maodai nail aqbhu pevq lal dai, noeqthunq duq maq jiav khi ngaol-aoq, Aqbhaqlaqhaq neema thaqtsaol khi noeqthunq nail ngaol. Khul khi mail dai ngal-aq neq,\n“Naoq nail aqjievq lilheel\nnqtavq khe tsaiq nail\nmao lal naol” dai,\nMiqyail aivq bhai ge bhiq-ai thaq nail ngaol.\n19Aqbhaqlaqhaq aivq nail aqmaol bhai saol-nvq khi, aivq teevq yal kovq niidai bhee lal-a nail ngel-i mail, yeel gil lai nail aqjail jail lal-aoq nail ngaol. Al ovqtavq Saqlal iqsanl yaq jaol lee nail yanq jel-ail khi ngaol-aoq, Aqbhaqlaqhaq neema thaqtsaol nail phao gaq maq bhaq-ail. 20Miqyail-i mail saljial jaq-ai thaq nail bhai, aivq pov pov lav lav-ail maq noeq dai, neema thaqtsaol nail phaq gaq kav lal khi Miqyail bhai tsiqeeq-a nail ngaol. 21Saljial jaq-ai thaq nail khe-ai, Miqyail nl nia nail ngaol dai, Aqbhaqlaqhaq ivqdao dai, neema thaqtsaol nail ngaol. 22Aivq alhai neema thaqtsaol nail ngel-i mail, “Naol tsaq nail daol nail tsaol-aq ngaol” dai, Miqyail aivq bhai saol-nvq-ai thaq nail ngaol. 23Thailhai ngaol-aoq, aivq alhai saol-nvq-ai thaq nail ngaol dai, gevq-ai thaq nail daoq al daoq neq, Aqbhaqlaqhaq nail haqbhoil teevq-eel maq ngel-ail. 24Ngadao juq nail haqbhoil iqsanl gevq-ai thaq nail ngaol. Ngadao nail Heeqphaq Yeiqsul bhai gaoq bhi doevq kovq lal-a nail gaq bhai ngadao neema thaqtsaol haq neq, ngadao bhai iqsanl tsaq nail daol nail tsaol-aq ngaol dai, Miqyail saol-nvq lavq nail ngaol. 25Ngadao-i mail nl laiq-a nail oeqbal bhaqda nee Yeiqsul bhai tavq heivq-a nail ngaol. Thailhai ngaol-aoq, ngadao Miqyail nail sivtavq bhai tsaq nail daol nail tsaol-aq pevq lal dai, aivq gaoq doevq kovq lal-a nail ngaol.


Phaodaiq 3 AEU - Yeiqsul gaoq ge nail: “Saqdil meenq - Bible Search\nPhaodaiq 2 Phaodaiq 4\nSaqdil Khali yaq munl bhai bivq-a nail daoq\n1Yeiqsul gaoq ge nail: “Saqdil meenq bhai jaol nail Khail yaq munl nail gaqkhoel bhai niailhai ge bhiq yaoq:\nMiqyail nail aqhaqlal sivq gaq jaol khi, aqgil sivq heeq nieivq thaiq-ai thaq nail gaq, niailhai ge nail ngaol:\n‘Naoq-i mail nl nail hal nail juq bhai ngal heeq kivq naol. Naol aqdoevq doevq nail ngaol dai, yu ge khi ngaol-aoq, naol sil-aoq nail ngaol. 2Noeq lal yaoq. Naoq nail lavqkhoel bhai khal jail nail aqmeeq phaq maq bhi sil ceiv dai, gaq bivq yaoq. Khul khi mail dai ngal-aq, naoq-i mail nl-a hal-a nail phaq neq, ngaq nail Miqyail nail sivtavq bhai maq bhee maq lovq-ai haq-al dai, ngal heldaiq moel-a nail ngaol. 3Alheel ngel-i mail, naoq-i mail ya gaiq khi ya hav bhoel-a nail daoq juq bhai, thaq nioilpeivq dei-eiq. Al juq bhai naldaiq khi oeqbal noeq pov yaoq. Naol aqgeel geel dai maq jaol haq neq, khoiqbhaoq bhaoq lee nail khe-ai, ngal lee naol. Ngal khul yanq bhai kev lee nail dai, naol maq heeq nia-ail.\n4Thailhai ngaol-aoq, yovqgavq nail aqgaq aqdoi bhai aqjiivq aqcavq maq lav cavq nail tsaol-aq teevq pav ganav juq, Saqdil meenq bhai jaol-ai haq nail ngaol. Aqyu juq neq, geel-nvq nail ngel-i mail, aqgaq aqdoi aqphul doi khi, ngaq-ai nee ya tsao nail ngaol. 5Gaq lai-a nail tsaol-aq, alheel nail aqgaq aqdoi aqphul ya doi nail ngaol. Aqdoevq bhiq doevq nail haoqgavq phaldoiq lavqkhoel ngal aqyu juq nail aqmil bhai maq siv peiv-ail. Ngaq nail Aqbhu nail sivtavq bhai maqkhaiq, aivq nail nqtavq gaqkhoel nail sivtavq bhai maqkhaiq, thoil gaq ngaq nail tsaol-aq ngaol dai, ngal ge dov naol. 6Naqkhaol khal covq nail tsaol-aq, Aqhaqlal Miqyail Khali yaq munl juq bhai ge bhiq nail daoq bhai, aqmeeq-ai naldaiq yaoq’ ” dai, ge bhiq-a nail ngaol.\nPhillaqdeiqphil Khali yaq munl bhai bivq-a nail daoq\n7Yeiqsul gaoq ge nail: “Phillaqdeiqphil meenq bhai jaol nil Khali yaq munl nail gaqkhoel bhai niailhai gevq bhiq yaoq:\n‘Daqbhil nail ilkhaol khe taovq taovqphoil nieivq thaiq-ai thaq nail gaq neq, meeq nail haol nail tsaq nail gaq ngaol. Aivq-i mail phao-ai thaq haq neq, teevq gaq-ail, maq pheeqthaiq nia-ail. Aivq-i mail pheeqthaiq haq neq, teevq gaq-ail maq phao nia-ail. Aivq niailhai ge nail ngaol:\n8Naoq-i mail nl nail hal nail juq bhai ngal heeq kivq naol. Heldaiq. Tsaol-aq teevq gaq-ail maq pheeqthaiq nia nail lolgov teevq gov ngal naoq nail sivtavq bhai phao-ai thaq nail ngaol. Naol gaq micil taivq-ail aol khi ngaol-aoq, naol ngaq nail daoq naldaiq nail nee ovqtavq, ngaq nail aqmil bhai maq khaonq ha-al. 9Neivq Saqdaq nail munl lavqkhoel bhai aol nail tsaol-aq juq, ngal naoq nail aqlavq lavqkhoel bhai av bhiq naol. Nvjuq neq, Yuldav nail tsaol-aq ngaol dai, aqyu juq ge khi ngaol-aoq, yuldav tsaol-aq maq ngel-ail. Aqyu juq goiqbhaoq bhaoq nail ngaol. Ngal aqyu juq bhai naoq nail aqkhil daoqthaoq bhai uqhuq bhi thaoq naol. Aq-u phao, ngal naoq bhai gaiq-a ail nial dai, aqyu juq heeq nia lal nail ngaol. 10Ol ol-ail jaol yaoq dai, ngaq-i mail naoq bhai ge bhiq-a nail daoq bhai naldaiq nail ngel-i mail, miltsaq yaq bhai laonqdaiq nail dai, miltsaq kovtavq bhai yaoq dao yaoq-ao nee laonq nail aqyanq kev lee-u phao, ngal naoq bhai bhi jel-ail naol.\n11Ngal lavqtsail mail yavq kha lee naol dei-eiq. Naoq-i mail yaqhao khe ya nail heel uqtsaoq bhai teevq gaq-ail maq ya luv dov dai, naol khal jaol khal jiav nail yaoq phaq yaoq-ao nee bhai, ivqdao dai nieivq thaiq-ai thaq yaoq. 12Gaq lai-a nail tsaol-aq, ngaq nail Miqyail nail uqhuq thaoq nail ilkhaol il ma nail lavqkhoel khe ilkhel pevq lal dai, ngal nl naol. Aqyu juq khaq mao iqsanl a bhai jaol nail ngaol. Aqyu juq nail kovtavq bhai ngaq nail Miqyail nail aqmil, ngaq nail Miqyail nail meenq nail aqmil khi, ngaq nail aqmil aqsivq, ngal gevq-ai thaq nail ngaol. Miqyail nail meenq al meenq neq, ngaq nail Miqyail jaol nail nqtavq nee yavq kha lee-a nail Yeiqlulsaqlaiq meenq aqsivq ngaol. 13Naqkhaol khal covq nail tsaol-aq, Aqhaqlal Miqyail Khali yaq munl juq bhai ge bhiq nail daoq bhai, aqmeeq-ai naldaiq yaoq’ ” dai, ge bhiq-a nail ngaol.\nLaoqdiqciv Khali yaq munl bhai bivq-a nail daoq\n14Yeiqsul gaoq ge nail: “Laoqdiqciv meenq bhai jaol nail Khali yaq munl nail gaqkhoel bhai niailhai gevq bhiq yaoq:\nSaljial ivq khi tsaq nail phaq aol nail lavqkhoel salkhil khanq nail gaq pevq nail, Miqyail-i mail teivq-ai thaq nail yaoq phaq yaoq-ao nee nail kovtavq bhai uvthaiq nail, ‘Aqmiq’ dai, khul nail gaq niailhai ge nail ngaol.\n15‘Naoq-i mail nl nail hal nail phaq bhai ngal heeq kivq naol. Naol neq, aqcoevq iqsanl maq ngel, aqlaol iqsanl maq ngel. Naol aqcoevq maq ngel haq neq, aqlaol pevq nail bhai ngal oil movq-ail nial. 16Thailhai ngaol-aoq, aqlaol iqsanl maq ngel, aqcoevq iqsanl naq ngel dai, aqloil loil dai taivq-ail pevq nail ngel-i mail, ngal naoq bhai peivq ha naol. 17Naol neq, yovqgavq bhai yovqgavq, Ngal neq, hulmeeq hulbhao ngaol. Nlmaoq yalkav maodai halpov jil-ai thaq naol. Ngal khul teevq phaq iqsanl maq loq yaoq-aol dai, ge khi ngaol-aoq, naol khadai haq aoq nl heeq phaq-ail jiav nail bhai maqkhaiq, khadai gaoqhaq lal heeq phaq-ail pevq nail bhai maqkhaiq, khaq dai haq nail bhai maqkhaiq, naol maq heeq nia-ail. Naol maivpeivq peivq nail nee ovqtavq, naoq nail aqmaol neq, maoldeq lavqnel dai jaol nail bhai iqsanl, naol maq heeq nia-il laq. 18Alheel ngel-i mail, ngal naoq bhai niailhai tsiqtsoe lavq bhel. Naol hulmeeq hulbhao bhao lal dai, poiv haol-ai thaq nail heel ngal jaol nail bha ul lal yaoq. Naol maoldeq lavqnel-ail jaol nail bhai yu maq ya moel dai, naol maq ya haqsil nail khe-ai, aqgaq aqdoi aqphul ul doi lal yaoq. Naol maivneev moel lal dai, maivneev moel lal nail jagaq ul lal yaoq.\n19Ngal khal gaiq-a nail tsaol-aq bhai, ngal khaq khaq-ail khi aqmeeq-ai cavq bhiq cov bhiq nail ngaol. Alheel ngel-i mail, oeqbal noeq pov nail lavqkhoel nee laijai dal laivq yaoq. 20Heldaiq dei-eiq, ngal lolgov bhai thulphaol khi kov thailthaiq nail ngaol. Ngaq nail daoq gaiq khi lolgov phao lavq nail khul gaq bhai maqkhaiq, ngal aivq jaol nail bha aol lai khi, aivq nee mail jaq tavq daol tavq nail ngaol. Aivq iqsanl, ngaq-ai nee jaq tavq daol tavq nail ngaol.\n21Ngal neq, gaq lai-a nail gaq pevq khi, ngaq nail Aqbhu nail joiqjaq doiqbev bev ma bhai ngaq nail Aqbhu nee jaoldeel-nvq thaq nail khe-ai, gaq lai-a nail tsaol-aq bhai iqsanl, ngaq nail joiqjaq doiqbev bev ma bhai ngaq-ai nee mail bhi jaoldeel nail ngaol. 22Naqkhaol khal covq nail tsaol-aq, Aqhaqlal Miqyail Khali yaq munl juq bhai ge bhiq nail daoq bhai, aqmeeq-ai naldaiq yaoq’ ” dai, ge bhiq-a nail ngaol.


1 Gaolliqthu 7 AEU - Nuljuq-i mail ngal jaol nail bha - Bible Search\n1 Gaolliqthu 6 1 Gaolliqthu 8\n1 Gaolliqthu 7\nKhaqma hevq nail khi maol ail nail ganl\n1Nuljuq-i mail ngal jaol nail bha haoqgavq gevq bhoel-ai leevq-a nail ganl juq, ngal nuljuq bhai gevq kovq-ai lavq bhiq naol dei-eiq. Yaqyov-aq neq, yaqmai-aq nee mail maq bheeq dai jaol kivq haq neq, meeq nail ngaol. 2Thailhai ngaol-aoq, yu nee mail bheeq nail maodai jiav nail ngel-i mail, yaqyov-aq yaoq gaq yaoq-ao nee khaqma hevq nail tsaq nail ngaol. Yaqmai-aq yaoq gaq yaoq-ao nee maol ail nail tsaq nail ngaol. 3Yaqyov-aq neq, yovqgavq nail khaqma bhai nl bhiq heeq phaq-ail tsaq nail aol jiav nail khe-ai nl bhiq yaoq. Alhai dul dai, yaqmai-aq juq iqsanl yovqgavq nail yaqyov-aq bhai nl bhiq heeq phaq-ail tsaq nail aol jiav nail khe-ai nl bhiq yaoq. 4Khaqma juq neq, yovqgavq nail aqmaol yovqgavq nail haqbhoil maq ngel-ail. Yovqgavq nail yaqyov-aq nail haqbhoil ngaol. Yaqyov-aq juq iqsanl, yovqgavq nail aqmaol yovqgavq nail haqbhoil maq ngel-ail. Yovqgavq nail khaqma nail haqbhoil ngaol. 5“Naoq-ai nee mail maq iqthaiq-ail” dai, miqyaq yovyaq nail gaiqlaq teevq gaq nee teevq gaq thaq ge. Geeqlaoq aqmeeq-ai hal kivq dai, nvq gaq nvq gaq-ail neema tsaq khi teevq yanq nail lavqkhoel bhai maq iqthaiq tavq nail maq ngel nail neq, maq iqthaiq-ail dai, teevq gaq nee teevq gaq thaq ge. Yovqgavq nail neema bhai yovqgavq maq oltsaol-ail, neivq Saqdaq nuljuq bhai jalmul maq ya mul ya nia dai, teevq yanq khi-aq teevq gaq khe-ai, gaoq iqthaiq tavq yaoq. 6Ngal niailhai ge nail neq, daoq bivq nail maq ngel-ail. Aqkhaoqanq bivq nail ngaol. 7Tsaol-aq iqsanl mail, ngaq-ai khe-ai maq hevq dai, bhi jaol movq-ail nial. Thailhai ngaol-aoq, teevq gaq nee teevq gaq Miqyail-i mail bivq-ai thaq nail kovpavq, teevq gaq teevq phaq ya-ai thaq nail ngaol.\n8Khaqma maq hevq, maq maol ail nail tsaol-aq khi miqtsiq miqma juq bhai ngal niailhai ge bhiq nail ngaol. Aqyu juq ngaq-ai khe-ai jaol nia haq neq, meeq nail ngaol. 9Thailhai ngaol-aoq, khaqma maq hevq, maq maol ail mail maq jaol kivq haq neq, khaqma hevq, maol ail nail tsaq nail ngaol. Khul khi mail dai ngal-aq neq, iqthaiq tavq jaol tavq movq deedee nail neema aol nail nee maqtsil khaqma hevq, maol ail nail neq, meeq jaiq nail ngaol.\n10Khaqma juq neq, yovqgavq nail yaqyov-aq nee maq jaol mail maq ya kovq-ail dai, miqyaq yovyaq bhai ngal daoq bivq nail ngaol. Daoq niil daoq neq, ngaq nail daoq maq ngel-ail. Yeiqsul nail daoq ngaol. 11Kovq haq neq, maq maol ail dai jaol nail tsaq nail ngaol. Maq ngel haq neq, yovqgavq nail yaqyov-aq nee tsaq lai jil lai dai, nl nail tsaq nail ngaol. Yaqyov-aq juq iqsanl khaqma maq ya kovq-ail.\n12Khali yaq teevq gaq, yovqgavq nail khaqma Khali yaq maq ngel khi ngaol-aoq, aivq nail khaqma aivq nee jaol movq haq neq, kovq nail maq tsaq-ail dai, yaoq juq yaoq bhai iqsanl ngal ge bhiq nail ngaol. Daoq niil daoq neq, Yeiqsul-i mail ge-a nail maq ngel ail. Ngal ge nail ngaol. 13Yaqmai-aq juq iqsanl, yovqgavq nail yaqyov-aq Khali yaq maq ngel khi ngaol-aoq, aivq nail yaqyov-aq aivq nee mail jaol movq haq neq, kovq nail maq tsaq-ail. 14Khul khi mail dai ngal-aq neq, Khali yaq maq ngel nail yaqyov-aq juq, yovqgavq nail khaqma bhaqda nee Miqyail nail tsaol-aq khe-ai dul lal nail ngaol. Khali yaq maq ngel nail khaqma juq iqsanl, yovqgavq nail yaqyov-aq bhaqda nee, Miqyail nail tsaol-aq khe-ai, dul lal nail ngaol. Alhai maq ngel haq neq, nuljuq nail yaqmiq yaqyov juq Miqyail nail tsaol-aq maq ngel-ail. Thailhai ngaol-aoq, niil aq-il aqyu juq Miqyail nail tsaol-aq ngaol.\n15Miqyaq yovyaq nail lavqkhoel, Khali yaq maq ngel nail gaq kovq movq haq neq, kovq dei-eiq. Alhai kovq haq neq, Khali yaq pevq nail yaqyov-aq gaq maq ngel haq neq, yaqmai-aq gaq, aivq-i mail kovq-a nail gaq nee mail leel thaiq-ai thaq nail maq ngel yaoq-aol. Khul khi mail dai ngal-aq neq, neesal bhi ovq nail haqbhoil Miqyail ngadao bhai khul-a nail ngaol. 16Yaqmai-aq juq-ol, nuljuq nail yaqyov-aq bhai hevqkovq kivq nail, maq hevqkovq kivq nail dai, nuljuq khalhai khi heeq kivq nail-aiq. Yaqyov-aq juq-ol, nuljuq nail yaqmai-aq bhai hevqkovq kivq nail maq hevqkovq kivq nail dai, nuljuq iqsanl khalhai khi heeq kivq nail-aiq.\nMiqyail-i mail khal bhi doevq movq nail khe-ai doevq yaoq\n17Miqyail teevq gaq bhai teevq gaq aqdoevq bhi doevq khi teevq gaq nee teevq gaq bhai khul-a nail khe-ai, yaoq gaq yaoq-ao nee aqdoevq doevq khi nl-ail yaoq. Ngal Khali yaq munl yaoq munl yaoq-ao nee bhai niailhai cavq bhiq cov bhiq thailthaiq nail ngaol. 18Miqyail tsaol-aq teevq gaq ganav bhai khul-u phao, tsaol-aq al gaq bavkov uqjaq oev-ai thaq naol laiq. Oev-ai thaq nail phal-iq neq, maq oev-ai thaq nail khe-ai, thaq gaoq jaol. Tsaol-aq teevq gaq ganav bhai khul-u phao, bavkov uqjaq maq oev-ai thaq-al laiq. Maq oev-ai thaq nail phal-iq neq, thaq gaoq oev. 19Bavkov uqjaq oev nail maqkhaiq, maq oev nail maqkhaiq, khul nail ganl maq tsoiq-ail. Miqyail nail aoldaoq kovqdaoq bhai naldaiq nail phaq taivq-ail ganl tsoiq nail ngaol. 20Teevq gaq nee teevq gaq khul-u phao, aivq khal pevq nail khe-ai, pevq dei-eiq. 21Naoq bhai khul-u phao, naol yaqkav jiovq thailthaiq nail laiq. Jiovq nail phal-iq neq, al bhai khaoq thaq laol. Thailhai ngaol-aoq, naol yaqkav jiovq nail nee dov ail kivq haq neq, dov ail nail tsaq nail ngaol. 22Khul khi mail dai ngal-aq neq, yaqkav jiovq thailthaiq-u phao, Yeiqsul-i mail khul-a nail tsaol-aq, aivq-i mail bhi jel ail-a nail tsaol-aq pevq lal-a nail ngaol. Alhai dul dai, yaqkav maq ngel nail tsaol-aq bhai Khali-i mail khul-u phao, aivq nail yaqkav pevq lal-a nail ngaol. 23Miqyail-i mail aqphoiq maodai bivq khi nuljuq bhai ul kovq-ai thaq nail ngel-i mail, tsaol-aq nail yaqkav thaq gaoq jiovq. 24Aqivq jaqbheq juq-ol, Miqyail nuljuq bhai khul-u phao, teevq gaq nee teevq gaq khal pevq nail khe-ai, Miqyail nail sivtavq bhai alhai aqdoevq doevq yaoq.\nKhaqma maq hevq maq maol ail dai, jaol nail khi miqtsiq miqma nail ganl\n25Yaqmai-aq yaqnoil juq nail haqbhoil Yeiqsul-i mail bivq lavq nail daoq bhai ngal maq ya-al. Thailhai ngaol-aoq, ngal noeq nail khe-ai, nuljuq bhai ge lavq bhel dei-eiq. Yeiqsul nail geeqlaoq eeljaol bhaqda nee, nuljuq ngaq nail daoq niil daoq bhai neema thaqtsaol kivq nail ngaol. 26Niil aq-il neq, mao-ail suqsaq nail aqyanq kev lee-aoq nail ngel-i mail, tsaol-aq yaoq gaq yaoq-ao nee, yovqgavq khal pevq nail khe-ai, aqdoevq doevq nail neq, meeq deedee nail ngaol. 27Naol khaqma jaol naol laiq. Jaol haq neq, thaq kovq. Naol khaqma maq jaol-ail laiq. Maq jaol haq neq, thaq hevq. 28Naol khaqma hevq khi ngaol-aoq, oeqbal nl-a nail maq ngel-ail. Yaqmai-aq iqsanl maol ail khi ngaol-aoq, oeqbal nl-a nail maq ngel-ail. Thailhai ngaol-aoq, khaqma hevq, maol ail nail tsaol-aq, aqsivq haqjoil phao ya haq ya aoq nail ngaol. Haq nail aoq nail al nee, ngal nuljuq bhai bhi jel-ail movq-ail nial.\n29Aqivq jaqbheq juq-ol, aqyanq micil taivq-ail jiav nail ngaol dai, ngal ge movq-ail nial. Niil aq-il nee aqdoevq niailhai doevq yaoq. Khaqma jaol nail tsaol-aq, khaqma maq jaol nail khe-ai, aqdoevq doevq yaoq. 30Nioilkhaoq khaoq thailthaiq nail tsaol-aq, maq nioil nail khe-ai, doevq yaoq. Lavqkhiq tsail nail tsaol-aq, lavqkhiq maq tsail nail khe-ai, doevq yaoq. Yalkav ul nail tsaol-aq, yalkav maq jiav nail khe-ai, doevq yaoq. 31Miltsaq kovtavq khe ildaoq maoqgaiq bhai yuq nail juq, maq yuq nail khe-ai, doevq yaoq. Khul khi mail dai ngal-aq neq, miltsaq bhai jiav nail juq phal lal thailthaiq, peivq-ail thailthaiq nail ngaol.\n32Ngal nuljuq bhai khaoq maq bhi laol movq-il. Khaqma maq jaol nail tsaol-aq, Miqyail neema tsaq dai, aivq nail ganl bhai aqmeeq-ai saol-nvq nia nail ngaol. 33Thailhai ngaol-aoq, khaqma jaol nail tsaol-aq, yovqgavq nail khaqma neema tsaq dai, miltsaq khe ganl juq bhai khaoqlaol nail ngaol. 34Aivq nvq phaq nvq phaq-ail ya saol-nvq nail ngaol. Yaqyov-aq maq jaol nail yaqmai-aq khi yaqmai-aq yaqnoil juq neq, aqmaol phao khi aqhaqlal phao meeq lal haol lal dai, Miqyail nail ganl bhai aqmeeq-ai saol-nvq nia nail ngaol. Thailhai ngaol-aoq, yaqyov-aq jaol nail yaqmai-aq neq, yovqgavq nail yaqyov-aq neema tsaq dai, miltsaq khe ganl bhai khaoqlaol nail ngaol. 35Nuljuq nail haqbhoil ganl tsoiq dai, ngal niailhai ge nail ngaol. Nuljuq bhai khabal nail maq ngel-ail. Nuljuq neema pov pov lav lav dai, maq pevq mail nl heeq phaq-ail tsaq nail juq bhai, Miqyail nail haqbhoil aqmeeq-ai nl nia dai, ngal niailhai ge nail ngaol.\n36Yaqyov-aq teevq gaq, khaqma maq hevq nail neq, aqmeeq ngaol dai, noeq khi ngaol-aoq, aivq-i mail hevq naol dai, noeqceiv-ai thaq nail yaqmai-aq al gaq bhai gaiq-a deedee khi yaqmai-aq al gaq iqsanl, maol ail nail yanq jel ail-a nail ngaol. Alhai ngel haq neq, hevq kivq naol. Oeqbal maq ngel-ail. 37Thailhai ngaol-aoq, yaqyov-aq al gaq yovqgavq nail neema ivqdao dai thaq khi, yovqgavq nail neekhaol bhai yovqgavq gaq lai nia nail lavqkhoel nee, yaqmai-aq al gaq bhai maq hevq nail neq, tsaq nail ngaol. 38Alheel ngel-i mail, khaqma hevq nail tsaol-aq neq, tsaq nail phaq nl-a nail kheel ngaol. Thailhai ngaol-aoq, khaqma maq hevq nail tsaol-aq neq, a dai nee maqtsil tsaq nail phaq nl-a nail kheel ngaol.\n39Khaqma juq neq, yovqgavq nail yaqyov-aq maq sil-u kev dai, yovqgavq nail yaqyov-aq-i mail leel jaoq-ai thaq nail ngaol. Yovqgavq nail yaqyov-aq sil haq neq, maol ail movq nail gaq bhai maol ail kivq nail ngaol. Thailhai ngaol-aoq, Yeiqsul bhai juq nail lavqkhoel nee taivq-ail, ya maol ail nail ngaol. 40Maq maol ail dai jaol kivq haq neq, aivq nail haqbhoil meeq jaiq nail ngaol dai, ngal noeq nail ngaol. Ngal niailhai ge nail neq, Miqyail nail Aqhaqlal bhai juq khi ge nail ngaol dai, noeq nail ngaol.